open-index/open-wikipedia-markdown huggingface dataset:
馬可福音

**馬可福音**（，天主教譯做《**馬爾谷福音**》係《新約聖經》記錄耶穌傳道活動嘅四福音書之一。係一本面向外邦人嘅福音書。

## 簡介
作者︰馬可
日期︰65年
地點︰羅馬
對象︰羅馬人

馬可福音記述關於上帝之子耶穌基督嘅好消息，佢話我哋知耶穌係一位著重實行而具有權威嘅人。佢嘅權威可以喺佢嘅教訓，制伏邪靈嘅能力，同赦罪嘅權柄睇出來。耶穌自稱人子，佢到世上嘅目的係要服務人類，同埋為拯救人類而犧牲自己嘅性命。

馬可用簡潔有力嘅文筆記述耶穌嘅事蹟，將重心放喺佢嘅工作方面，唔喺佢嘅言論教訓。作者先用簡短嘅篇幅敘述施洗約翰傳道同埋耶穌嘅洗禮同受試探，跟住就更詳盡報導耶穌嘅醫病同教訓，又記述耶穌嘅門徒點樣逐漸認識佢，反對嘅力量亦係噉增加。最後幾章寫耶穌喺呢個世界最後一星期嘅事，特別係關於佢被釘十字架同復活嘅經過。

一般學者認為呢卷書嘅兩段結語唔係出自馬可嘅手筆，係其他作者加上去嘅。

## 提要
#福音嘅開始（1章1至13節）
#耶穌喺加利利嘅工作（1章14節至9章50節）
#從加利利到耶路撒冷（10章14-52節）
#最後一個星期喺耶路撒冷同附近地方（11章1節至15章47節）
#耶穌嘅復活（16章1-8節）
#耶穌復活之後嘅顯現同升天（16章1-8節）
路加福音

《**路加福音**》（）係《新約聖經》四福音書之一，呢本福音書記述咗耶穌一生嘅生活，詳細記載咗佢嘅降生、工作、受難同復活等相關事蹟，以耶穌升天作結。路加福音係四卷福音中對耶穌出生前同耶穌細個嘅生活描述最詳細嘅一卷。

## 簡介
作者︰路加
日期︰58年
地點︰該撒利亞
對象︰提阿非羅

路加福音話畀讀者知耶穌係上帝應許賜畀以色列人嘅拯救者，亦係全人類嘅救主。路加記載「主之靈臨到耶穌，要佢向貧窮人傳福音」，呢卷福音充滿人類各種需要嘅關懷。重有，呢卷書處處表現喜樂嘅氣氛，特別喺頭幾章關於耶穌嘅降生，同最後關於佢升天嘅報導。關於耶穌升天之後基督教信仰嘅傳播同擴展，呢卷書嘅作者喺使徒行傳有詳細嘅記述。

伯利恆野地天使嘅歌聲，牧羊人朝拜聖嬰，耶穌細個喺聖殿嗰度，好撒瑪利亞人同仁慈阿爸嘅故事等，淨係呢卷福音書先有。呢卷書特別注重禱告、聖靈、婦女對耶穌嘅工作嘅協助，上帝赦罪嘅恩典。

## 提要
#序言（1章1-4節）
#施洗約翰同耶穌嘅降生，耶穌嘅童年（1章5節-2章52節）
#施洗約翰嘅工作（3章1節-20節）
#耶穌接受洗禮同受試採（3章21節-4章13節）
#耶穌喺加利利嘅工作（4章14節-9章50節）
#從加利利到耶路撒冷（9章51節-19章27節）
#最後一個星期喺耶路撒冷同附近地方（19章28節-23章56節）
#耶穌嘅復活、顯現同升天（24章1-53節）

## 引句
《路加福音》第六章其中一截嘅新國際版：
:**Luke 6:37** "Do not judge, and you will not be judged. Do not condemn, and you will not be condemned. Forgive, and you will be forgiven."
::粵譯：「切勿評斷人，上帝就唔會評斷你；切勿定人罪，上帝就唔會定你罪；饒恕人，上帝就會饒恕你哋。」
約翰福音

《**約翰福音**》（；天主教譯做《**若望福音**》），係《新約聖經》正典嘅第四卷福音，共21章，係四福音書最遲寫成嘅。呢卷書記載嘅耶穌言行有好多都冇記錄喺其他三卷福音書，特別強調耶穌嘅神性同基督徒屬靈生命嘅建造。

基督教會傳統都認為佢嘅作者係使徒約翰。

## 簡介
作者︰約翰
日期︰85-90年
地點︰以弗所
對象︰猶太人、受猶太人迫害嘅基督徒、外邦人（延伸對象係全地嘅人）

約翰福音主要內容描繪耶穌係上帝永恆之道，佢「成為人，住喺我哋中。」作者嘅目的係要讀呢卷書嘅人信耶穌係基督，係上帝之子，又因為噉樣信而獲得永生。呢卷書第一章指出上帝永恆之道成為人，係全書嘅導論。第二至十二章記述耶穌所行嘅好多神蹟異能，證明佢係救主，係上帝之子。根據呢十二章嘅記載，我哋知道有好多人信佢，接受佢做救主，不過亦有啲人反對佢，唔信佢。第十三章至十七章詳細記載耶穌同門徒嘅親密關係，同佢喺受難前夕教導佢哋，鼓勵佢哋嘅話。第十八章至二十一章記載耶穌被捕、受審、被釘死、復活，同復活之後向門徒顯現。

呢卷書嘅作者特別強調耶穌係引到真理同生命嘅道路，凡相信又接受佢嘅人都會得永生。約翰福音嘅顯著特徵係可以用日常生活上普通嘅事物，例如水、餅、光、牧者同羊群、葡萄樹同佢嘅果等，來象徵靈性上嘅意義。

## 提要
# 導言（1章1-18節）
# 施洗約翰同耶穌最初嘅幾個門徒（1章19-51節）
# 耶穌嘅工作（2章1節-12章50節）
# 最後一個禮拜喺耶路撒冷同附近地方（13章1節-19章42節）
# 耶穌復活同顯現（20章1-31節）
# 結尾：加利利嘅另一次顯現（21章1-25節）
超強颱風浣熊 (2014年)

（澳門叫**颱風浣熊**；，國際編號：**1408**；聯合颱風警報中心：**08W**）係2014年太平洋颱風季第八個起咗名嘅風暴，亦係呢個颱風季強度第二嘅風暴。呢個颱風喺菲律賓嗌做**Florita**，喺日本嗌做**平成26年颱風第8號**（），喺臺灣嗌做**強烈颱風浣熊**。呢個颱風好猛，據日本氣象廳，呢個颱風係日本過去十年來遇過嘅最強颱風，喺2014年7月時吹襲沖繩以及日本好多個縣，對日本嘅太平洋工業帶造成好大衝擊。

喺沖繩地區造成嚴重破壞後，呢個颱風繼續吹襲日本本土九州西海岸，然後繼續吹向日本中部。颱風行過日本好多個縣，有將近百萬日本民眾緊急疏散。日本有100幾單傷亡報告，死咗10人，有7個係直接被害，3個死於颱風天氣導致嘅疾病。颱風過境時或者之後，有好多縣出現建築受損、大範圍洪水、設施毀壞嘅情況。幾乎成個日本都有全日暴雨、伴以短時雷雨大風嘅天氣。呢個颱風沿住日本東岸行時逐漸減弱，喺7月11號行到東京灣時就已經減弱爲熱帶風暴。

## 氣象歷程
喺6月30號，日本氣象廳記錄到喺楚克東部220公里處生成一個熱帶擾動，呢個熱帶擾動形成大面積嘅低壓區同對流。當時氣象廳預測第二日呢個區域會有生成熱帶氣旋嘅可能。到7月2號，氣象廳將低壓區升爲熱帶低氣壓，同時聯合颱風警報中心發出，嗰時呢個區域由於一啲有利因素形成對流雲帶，有低垂直風切變。7月3號上晝，日本氣象廳對呢個熱帶低氣壓發出烈風警報。此外聯合颱風警報中心亦將佢升爲強對流熱帶低壓。遞日，警報中心將佢由熱帶低壓升爲熱帶風暴，並且已經編號爲08W。

7月4號上晝，氣象廳亦將佢由熱帶低壓升爲熱帶風暴，起名爲「浣熊」（），編號1408，嗰時嘅微波圖像顯示浣熊形成緊風眼。接住喺UTC 9：00，氣象廳升佢爲強熱帶風暴，之後浄係三個鐘嗟，又升佢爲颱風，嗰時佢沿住副熱帶高壓嘅南沿一路向西北移動。遞日，聯合颱風警報中心亦都定浣熊爲颱風，嗰時嘅浣熊經已有夠曬厚嘅颱風雲來圍住風眼氹氹轉。7月5號朝早，浣熊重係咁猛不但只重強下添，啲厚雲包到颱風眼實一實，而隻眼有45公里闊，有極強嘅漩流。當呢個颱風入到菲律賓嘅責任範圍時，菲律賓大氣地球物理及天文管理局幫佢起咗個本地名做Florida。7月6號，浣熊嘅風眼去到好大嘅尺吋，有65公里闊，隻眼圓到接近中心對稱。聯合颱風警報中心用微波成像發現到浣熊出現強對流中心同對流帶，極向流出好強，雲圖顯示出不斷增強緊風暴嘅輻射綫。

浣熊持續增強，好快就達到超強颱風級別，風速達一分鐘130海里，當颱風埋近日本西南面嘅縣沖繩時，畀日本方面起名爲平成26年颱風第8號。到日本時間7月7號7：00，浣熊中心風速達180 km/h，200公里半徑範圍內嘅風速超過90 km/h。喺日本時間18：20，氣象廳對宮古島、久米島發出風暴特別警報，之後輪到成個沖繩本島都喺特別警報範圍內。之後個颱風降級爲三級颱風，7月8號時就唔再係超強颱風。入夜，浣熊行過沖繩，而日本本土嘅九州鹿兒島縣掛起颱風預警，嗰時颱風中心嘅最高風速達162 km/h。

7月9號上晝，浣熊嘅移動變慢，以25 km/h嘅速度沿住九州西岸向東北偏北移動，影響範圍達長崎縣嘅五島列島。嗰時颱風嘅氣壓增到965百帕，導致颱風半徑內有強風，其中西部風速100 km/h，東部風速300 km/h，伴有大面積強雷暴。當日晏晝，浣熊轉爲向東移動，氣壓增至970百帕，最大風速110 km/h，喺離長崎縣佐世保市332公里處時，浣熊減弱爲強熱帶風暴，隻風眼亦都就來無。日本氣象廳預報喺遞日上晝浣熊會喺九州西部啲縣度登陸。日本時間7月10號上晝7點，浣熊登陸九州鹿兒島縣阿久根市，爲成個日本帶來強降水，之後風暴繼續向東穿過宮崎縣，喺上晝10點，風暴入返太平洋，嗰時移動速度增到45 km/h，最大風速90 km/h。當日晏晝，浣熊喺四國海域向本州奔襲，嗰時最大氣壓985百帕，半徑範圍內最大風速喺西北部同東南部分別爲390 km/h同600 km/h。日本時間晏晝6點半左右，浣熊又一次登陸，呢次係本州和歌山縣田邊市，跟住浣熊沿海岸向東北偏東移動，減弱爲熱帶風暴。

日本時間7月11號凌晨兩點半，浣熊行過伊豆半島最南端，直接吹襲，同時以35 km/h嘅速度持續接近東京灣。嗰時聯合颱風警報中心已經將佢降爲熱帶低壓，兼且好快唔再監視。日本時間朝早五點，浣熊經過東京灣，喺千葉縣富津市又登陸多次，之後迅速衰弱。到中午時分，浣熊轉化爲溫帶氣旋，然後繼續沿日本東北地方各個縣嘅岸綫移動，嗰時最大風速得45 km/h，最高氣壓990百帕，已經無能力再增強或者繼續衝擊陸地。當浣熊抵達福島縣海域時，日本氣象廳亦都唔再監視浣熊接落近七日嘅活動。風暴嘅殘雲繼續喺日本北部各縣度落大雨，到咗13號，浣熊喺顎霍次克海域完全消散。

## 防災工作
到7月6號，日本氣象廳就已經對琉球群島嘅居民掛起警報，話浣熊係日本遇過嘅最強颱風之一；當時氣象廳預報呢個颱風將會以910百帕嘅氣壓經過琉球群島。日本氣象廳將浣熊同嘅相比來警告，颱風南施喺日本嘅名嗌做「第二室戶颱風」（），呢個颱風錄得嘅氣壓高達925百帕。之後氣象廳開始監控浣熊（呢時浣熊已經畀菲律賓方面起名做Florida），而菲律賓大氣地球物理及天文管理局話個颱風無乜可能影響到菲律賓地方，但就估唔到之後個颱風加強咗西南季風，令菲律賓啲地方落大雨。

臺灣時間7月7號凌晨三點時，臺灣嘅中央氣象局對幾乎轄內全境發出強風豪雨警報（除咗南投、金門、嘉義）。入夜時，由於颱風轉向偏北方向移動，氣象局繼續對臺灣島東部、北部海面發出颱風警報，呢個係臺灣方面對浣熊嘅最後警報。亦係同一日，中國大陸方面嘅對浣熊發出颱風藍色預警信號，不過無更嚴重嘅警報，因爲浣熊無點影響到中國大陸區域。亦係呢日，由於浣熊嘅環流帶來咗強風及海上風浪，馬來西亞氣象局發出危險警報，呢時浣熊喺大馬沙巴古達東北方1995公里處，不過可以影響到海上作業及水上運動，噉係因爲浣熊加強咗西南季風，當時風速喺40到50 km/h之間，吹出嘅浪高達3.5米。

7月7號，日本氣象廳對颱風經過地區嘅居民發出咗最高嘅特別警報。氣象廳喺2013年創立特別警報，表示呢個氣象災害會好嚴重，而呢次係第二次發出特別警報，第一次用時係因爲。當時預計個颱風會喺颳過沖繩北部後重猛下添，兼且會喺佢500公里嘅半徑範圍內造成嚴重損失。氣象廳亦警報話14米高嘅大浪會衝擊到宮古島同沖繩島。沖繩好多地方畀雨量達80 mm/h嘅暴雨襲擊，同時亦畀颱風環流導致嘅風暴潮衝擊。由於打颱風時係日本嘅夏雨季，颱風會引發好危險嘅山泥傾瀉同洪水氾濫。7月5號，美軍駐喺沖繩嘅就已經落令疏散咗啲飛機。嘉手納空軍第十八聯隊指揮官占士·克恪（James Hecker）喺互聯網度發佈話呢個颱風好牙煙，預見會對空軍基地有所損毀。

沖繩有19個市町村共59萬人緊急疏散，呢個人數佔到沖繩人口嘅三分一，其中包括宮古島兩萬五千戶家庭共五萬五千人、以及首府那霸13萬8千人嘅居民。

## 攷
打他加打阿華打拉都拉斯

**打他加打阿華打拉都拉斯**（；；；；）係印度物理學家兼神童，比哈爾邦巴特那人。佢喺9歲時就完成咗高中嘅課程，喺10歲同12歲嗰時分別從帕拿科技學院（而家係）攞咗理學士同理學碩士返嚟。喺2009年8月，佢重喺攞埋哲學博士返嚟，嗰時佢先係22歲。2010年7月，佢喺孟買科技理工學院提供咗個助理教授嘅職位入去做。

喺佢17歲入讀哲學博士嗰陣，記者就採訪咗喺印度科學理工學院嘅物理部啲人，讚佢係個好敬業同好有敬愛嘅人，但係佢唔認自己係神童。

## 生平
打他加打阿華打拉都拉斯之所以喺印度，係因爲喺佢9歲嗰陣搞掂嗮高中課程，入咗去帕拿大學度讀書。喺10歲嗰陣攞埋理學士，甚至喺12歲重攞埋理學碩士返嚟。

喺2001年，由於佢喺印度出咗名，而俾人廣泛關注，尤其係印度嘅科學技術部重將達他格阿華他督斯列入咗喺德國頒布嘅諾貝爾獎得獎列表入面。結果噉就鬧出咗個笑話，話係個假嘅神童。而阿華打拉都拉斯就解釋話，雖然德國頒布嘅諾貝爾獎得獎列表入面，畀咗佢3次好深刻嘅印象，但凈係得前2次係冇叫佢返去同佢傾偈，而第3次喺拜恩祖斯夫臣嘅靈感入面，就搵唔到任何嘢。就根據呢個拗數入面講，阿華打拉都拉斯話佢係因為受到考哲學博士嘅沮喪而困擾。而佢打算返轉頭攞返哲學博士，就係為咗要變成一位科學家。

## 同佢有關嘅文
* 米高卡尼

## 參攷

類:印度物理學家

類:人類之最
紮腳

**紮腳**係古時中國一種唔文明嘅陋俗，將女仔嘅腳由細路仔開始就用布紮實，令佢生唔大，只能夠用腳踭慢慢行路，直到中華民國立國後先至逐漸消失。
檀園高等學校

（，文觀部式轉寫：Danwon godeung hakgyo）係喺韓國京畿道安山市檀園區古棧洞嘅公立高級中學。

呢間學校受京畿道敎育廳管轄，喺2005年1月5號以30個學級開校，而開校紀念日係5月2號，第一任校長係李慶勤（이경근，暫譯）。學年係3年，每個學年從3月1號開始，到遞年2月尾結束。每個學年分成2個學期，第一學期從3月1號開始，而第二學期從第一學期結束嘅第二日開始，直到遞年二月尾，每個學期嘅上課日、休息日由校長定好，以便敎育運作。

喺2006年、2007年，佢哋同當地嘅NGO無邊界村合作，開設多元文化課程。2013年3月1號到2014年2月28號間，間學校畀啲家長參與到學校（監護人敎育），指定爲「檀園高附設父母大學」，當時佢哋想搞呢個計劃來提昇父母對子女嘅敎育能力。間學校比較有特色嘅課程係畀啲學生去社區服務，嗌學生諗計振興當地社區，將敎育同創意體驗結合一齊。

## 事件

2014年4月16號，韓國全羅南道珍島郡觀梅島發生世越號海難，部船上有呢間學校去修學旅行嘅人，參加旅行嘅共計兩個年級325個學生、14個敎師，當中死嘅、失蹤嘅有262人。由於安全顧慮，聽到世越號海難消息後，原本要去金浦國際機場搭飛機去旅行嘅特殊學級學生都歸曬家。當時日程諗住4月16號到4月18號呢三日兩晩去濟州島學校旅行，然後4月18號返安山屋企。

## 姊妹學校
*木浦科學大學
*韓瑞大學
*靑雲大學
*順天鄕大學

## 註

## 攷

## 參考資料

類:韓國公立高等學校
和夫更·廉

（更讀三更嘅更；；）係德國卡斯魯亞出世嘅當代古典音樂作曲家。

## 簡歷
喺高考畢業之前，佢喺係出身當地嘅卡斯魯亞音樂大學學作曲、樂理，師從Eugen Werner Velte，呢陣時佢就經常參加淡施達夏季新音樂講習會同多瑙埃善根音樂節。1973年佢喺古龍音樂大學喺卡閒茲·史拓考臣門下學咗一年幾，遞年轉到徽堡音樂大學師從Klaus Huber。
使徒行傳

《**使徒行傳**》（ ；；；天主教譯做《**宗徒大事錄**》；唐朝景教譯做《**傳化經**》）係介紹耶穌基督復活、向門徒顯現、升天之後，佢班使徒（又叫「宗徒」）傳道、殉教嘅事跡，其中包括保羅嘅門徒路加寫嘅關於保羅嘅事跡。係新約聖經嘅《第五卷書》。又畀人叫做《聖靈行傳》。

## 簡介
作者︰路加
日期︰62年
地點︰羅馬
對象︰提阿非羅

使徒行傳可以話係路加福音嘅延續，目的係記述耶穌早期嘅門徒喺聖靈引導下，點樣喺耶路撒冷、猶太同撒瑪利亞全境，甚至到天涯海角傳福音。基督教發源於猶太人中，逐漸成為世界性嘅信仰，呢啲就係呢卷書嘅主題。作者鄭重講明基督教並唔係反抗羅馬帝國嘅一種政治運動，亦強調基督教嘅信仰成全猶太教。

使徒行傳可以分為三部分，敘述喺日益擴大嘅地區中有關耶穌嘅福音正在迅速傳開，而且更多嘅教會可以建立：
#耶穌升天之後喺耶路撒冷嘅活動
#向猶太撒瑪利亞全境發展
#更進一步向地中海周圍發展，直到羅馬

使徒行傳一個重要特徵係聖靈嘅工作，聖靈嘅能力喺五旬節嗰日降臨喺耶路撒冷信徒身上，呢卷書所敘述嘅每件事蹟上繼續帶領同埋加強教會同教會嘅領袖。初代敎會嘅信息可以喺呢卷書嘅幾篇重要講章睇出。書入面記述好多重大事件顯示呢啲信息嘅力量點樣影響初期信徒同教會嘅團契生活。

## 提要
# 見證嘅準備（1章1-26節）
## 耶穌最後嘅命令同應許（1章1-14節）
## 接替猶大嘅人（1章15-26節）
# 喺耶路撒冷嘅見證（2章1節-8章3節}
# 喺猶太同撒瑪利亞嘅見證（8章4節-12章25節）
# 保羅嘅工作（13章1節-28章31節）
## 第一次嘅宣教旅程（13章1節-14章28節）
## 耶路撒冷會議（15章1-35節）
## 第二次嘅宣教旅程（15章36-18章22節）
## 第三次嘅宣教旅程（18章23節-21章16節）
## 保羅喺耶路撒冷、該撒利亞，羅馬坐監（21章17節-28章31節）
以弗所書

《**以弗所書**》（）係使徒保羅寫信畀以弗所教會一啲書信，當時佢身陷監獄，喺羅馬帝國首都羅馬，寫信以鼓勵信徒。傳統上話大概西元六十二年，一啲書信。後世亦有學者話七十年左近，傳閱信。強調信徒合一，不分種族，生活聖潔，同基督一體。

## 簡介
保羅要求上帝嘅子民，喺生活上力求符合上帝呢個偉大嘅計劃，即係全人類喺耶穌生命裏面合而為一。

喺呢卷書前半部，保羅詳細討論合一嘅理論，講明父上帝選召佢嘅子民，赦免佢哋，透過佢嘅仔耶穌基督，使佢哋從罪嘅束縛中得到釋放，並且講明上帝偉大嘅應許係以聖靈做保證。喺後半部，保羅勸勉以弗所教會信徒，要佢哋喺團契生活中實現與基督合一。

保羅深受上帝喺基督裏面所睗嘅恩典激勵，用深奧嘅話表達。佢用基督嘅愛、犧牲、赦免、恩典同聖潔做標準來睇一切事物。

## 提要
# 序言（1章1-2節）
# 基督嘅教會（1章3節-3章21節）
# 喺基督裏面嘅新生命（4章1節-6章20節）
# 結語（6章21-24節）
腓立比書

**腓立比書**（；），天主教叫**斐理伯書**（，全名**聖保祿宗徒致斐理伯人書**），係使徒保羅寫畀腓立比教會嘅一封信。呢封信係保羅書信嘅第一封。

## 簡介
作者：保羅
日期：62年春天
地點：羅馬
收信人：腓立比教會

腓立比書係保羅寫畀佢喺歐洲建立嘅第一個教會嘅信。腓立比喺羅馬統治下嘅馬其頓省。呢封信係保羅喺監獄度寫嘅。嗰時，佢正遭受其他同工嘅攻擊，又因為腓立比教會受異端侵襲，令佢深感困擾。但係，呢封信依然充滿喜樂同確信，顯出佢對耶穌基督有堅定不移嘅信心。

保羅寫呢封信嘅主要目的係向腓立比信徒道謝，因為喺佢缺乏嘅時候，佢哋接濟佢。佢要趁機會鼓勵佢哋，堅定佢哋嘅信心，使佢哋雖然睇見佢遭受患難，而佢哋自己亦喺困難當中，仍然能夠保持勇敢同信心。保羅勸勉佢哋要學耶穌嘅謙卑，唔好俾自私同驕傲支配。保羅提醒佢哋，同基督連結嘅生命係出於上帝嘅恩典，呢啲恩典係佢哋透過信心領受嘅，唔係靠順從猶太人嘅律法而得到。佢亦描寫上帝賜畀同基督連結人嘅喜樂同平安。

呢卷書特徵係強調喜樂、合一同堅定不移嘅信心同生活。信裏面處處流露保羅對腓立比教會嘅熱愛。

## 提要
# 序言（1章1-11節）
# 保羅個人景況（1章12-26節）
# 喺基督裏面嘅生活（1章27節-2章18節）
# 提摩太同以巴弗提（2章19-30節）
# 提防敵人同其他危險（3章1節-4章9節）
# 保羅同腓立比朋友（4章10-20節）
# 結語（4章21-23節）
歌羅西書

**歌羅西書**（）係使徒保羅寫畀公元1世紀喺羅馬帝國亞細亞行省歌羅西教會嘅一封信。大概喺公元60年-61年寫成，當時保羅喺羅馬監獄度。

## 簡介
作者：保羅
日期：61年秋天
地點：羅馬
收信人：歌羅西嘅信徒
 
歌羅西書係保羅寫畀歌羅西教會嘅書信。歌羅西係亞細亞省以弗所東邊嘅一個市鎮。呢間教會唔係保羅創立嘅，不過保羅對呢個地區嘅教會覺得負有相當責任，因為佢曾經喺以弗所（羅馬統治下亞細亞省嘅首府）打發同工去嗰度工作。保羅聽見歌羅西教會出現假教師，佢哋堅持人若要認識上帝，獲得完全嘅拯救，一定要崇拜一種「靈界嘅首領同權威」。佢哋又主張，人一定要遵守特別禮儀好似割禮等，亦一定要嚴格遵守有關食物同其他嘅規例。

保羅根據福音嘅信息寫信反對呢種教訓。佢認為耶穌基督有完全嘅救恩，其他嘅理論或方法反而將人引入歧途，離開基督。上帝藉基督創造世界，亦透過基督使世界歸返佢。只有同基督連結，世界致獲得拯救嘅希望。最後保羅講明呢個重要教訓喺信徒生活上嘅意義。

## 提要
# 序言（1章1-8節）
# 基督嘅特質同工作（1章9節-2章19節）
# 喺基督裏面嘅新生命（2章20節-4章6節）
# 結語（4章7-18節）
明尼路之痛

**明尼路之痛**（）係指2014年7月8號喺巴西比洛利桑提明尼路運動場搞嘅其中一場2014年FIFA世界盃準決賽，主辦國巴西俾作客嘅德國大炒七個一皮（1:7），創咗國際足球賽好多個紀錄。

## 睇埋
*馬拉簡拿之痛

類:2014年FIFA世界盃
馬拉簡拿之痛

**馬拉簡拿之痛**（）係指1950年7月16號喺巴西里約熱內盧馬拉簡拿運動場搞嘅其中一場1950年FIFA世界盃決賽循環賽，主辦國巴西只要同烏拉圭打和就可以贏世界盃冠軍，但最後烏拉圭反勝巴西贏2:1，連冠軍都俾烏拉圭攞走埋。

## 睇埋
*明尼路之痛
回歸法 (以色列)

《**回歸法**》（）係以色列喺1950年7月5號通過嘅一部重要法律，主要目的係方便流散海外嘅猶太人移居以色列，並獲得以色列國籍。《回歸法》嘅第一條就開門見山咁講明：「凡猶太人者，皆有以上行者（，指自願移居以色列嘅猶太人）之身份，移居本國之權利。」

1954年同1970年，以色列國會兩次修訂過《回歸法》，其中1970年嘅修訂案規定：猶太人嘅混血子孫（唔包括曾孫同玄孫等）、猶太人嘅配偶、猶太人嘅混血子孫嘅配偶，都可以通過《回歸法》移居以色列，並獲得以色列國籍，但係自願改信其他宗教嘅前猶太教徒就唔得。

## 爭議

### 對性小眾（LGBTQ）嘅適用
2010年6月10號，一名猶太男人同佢嘅天主教徒同性配偶抵達以色列，希望獲得以色列國籍。由於以色列未有過跨宗教同性配偶通過《回歸法》獲得以色列國籍嘅先例（但係就有過跨宗教異性配偶成功嘅先例），因此猶太男人獲得以色列國籍之後，佢嘅天主教徒配偶一直攞唔到以色列國籍。由於《回歸法》無明文規定回歸猶太人嘅配偶要係異性先攞到以色列國籍，2011年8月10號，以色列內務部決定畀個天主教徒獲得以色列國籍。

## 參考



## 註

類:以色列法律
羅馬書

《**羅馬書**》（；又譯《**羅馬人書**》，全稱《**保羅達羅馬人書**》，簡稱《**羅**》，天主教全稱**聖保祿宗徒致羅馬人書**），係由使徒保羅寫畀當時喺羅馬教會嘅一封信。內容集合佢對基督教信仰，尤其喺罪同救恩等問題嘅獨特見解，對後世嘅基督教神學研究有一定影響。

## 簡介
作者：保羅
日期：57年春天
地點：哥林多
收信人：喺羅馬嘅信徒

保羅寫羅馬書係為計劃訪問羅馬教會嘅事做準備。保羅嘅計劃係先喺羅馬信徒中工作一段時期，然後等佢哋幫助繼續前往西班牙。佢解釋對基督教信仰嘅了解，同呢個信仰應該點樣喺信徒生活裏面實踐。呢卷係保羅對佢傳嘅信息解釋得最詳盡嘅一封信。

保羅首先問候羅馬教會嘅信徒，話畀佢哋知佢成日為佢哋祈禱。佢指出呢封信嘅重點係講明：因為福音顯示上帝稱人為義嘅道路，呢條路係由信心開始而且用信心結束。

保羅進一步發揮呢個主題，無論係猶太人定係外邦人，都一定要稱義。世上嘅人都處喺罪嘅權勢下，只有相信耶穌基督先可以稱義。跟住，保羅描寫人同上帝有呢種關係之後將獲得與基督結連嘅新生命。信嘅人得稱為義，上帝嘅靈使佢從罪同死嘅權勢得到釋放。喺第五至第八章保羅亦討論上帝律法嘅目的，同上帝嘅靈喺信徒生命裏面嘅功效。然後保羅討論猶太人同外邦人喺上帝對人類嘅計劃中所扮演嘅角色。佢嘅結論係：猶太人拒絕耶穌係上帝計劃嘅一部分，上帝要透過耶穌使全人類得到佢嘅恩典。保羅相信猶太人唔係永遠拒絕耶穌。最後佢討論基督徒應有嘅生活態度，特別強調要用愛心同人相處。佢亦提到基督徒事奉上帝，對國家同其他人嘅責任，同良心嘅問題。最後佢以個人問候同頌讚上帝嘅話結束呢封信。

## 提要
# 序要同題旨（1章1-17節）
# 人需要拯救（1章18節-3章20節）
# 上帝拯救之道（3章21節-4章25節）
# 喺基徒裏面嘅新生命（5章1節-8章39節）
# 上帝計劃中嘅以色列人（9章1節-11章36節）
# 基督徒嘅行為（12章1節-15章13節）
# 結語同問候（15章14節-16章27節）
加拉太書

**加拉太書**（），天主教叫**聖保祿宗徒致迦拉達人書**（，簡稱**迦拉達書**），係使徒保羅寫畀加拉太教會嘅一封信。保羅喺呢封信度解釋咗好多問題，亦指明咗公元一世紀早期基督教會遇倒嘅問題。

## 簡介
作者：保羅
日期：49年
地點：安提阿
收信人：加拉太教會

當耶穌嘅福音喺猶太人以外嘅地方傳佈而且大受歡迎嘅時候，教會裏面開始討論要成為真基督徒係唔係一定要遵守摩西律法嘅問題。保羅認為冇噉嘅必要。佢指出，喺基督裏面得生命嘅唯一可靠根基係信，由信，人能夠稱義。不過嗰時，羅馬統治下亞細亞嘅加拉太省，幾過教會裏面，有人反對保羅嘅主張，話每個人都一定要遵守摩西嘅律法先可以稱義。

保羅寫加拉太書嘅目的，係要將接受謬誤教訓嘅信徒帶返正確信仰同生活裏面。保羅先為自己有使徒嘅權柄辯護。堅持佢蒙召做使徒係出於上帝，唔係出於人嘅權柄，並且佢對非猶太人有特別嘅使命。同埋指出只有透過信，人先至能夠稱義，建立正確嘅關係。最後，保羅講明基督徒因信基督而有愛心，呢種愛心應該喺日常生活自然流露出來。

## 提要
# 序言（1章1-10節）
# 保羅做使徒嘅特權（1章11節-2章21節）
# 上帝恩典嘅福音（3章1節-4章31節）
# 基督徒嘅自由同責任（5章1節-6章10節）
# 結語（6章11-18節）
在日本朝鮮人總聯合會

（，馬賴式轉寫：Chae Ilpon Chosŏnin Ch'ongnyŏnhaphoe；，拉丁轉寫：Zai-Nihon Chōsenjin Sōrengōkai）係居留日本嘅北朝鮮人嘅團體。

1945年結成嘅在日本朝鮮人聯盟畀駐日盟軍總司令以「暴力主義團體」嘅名義解散咗之後，喺1955年由在日朝鮮統一民主戰線新設呢個會。呢個會簡稱**朝鮮總聯**（；），乃至直接嗌**總聯**（；）。而喺日本啲報道度習慣用簡稱，不過寫成**朝鮮總連**（；）。而因爲呢個會係北朝鮮人團體，所以喺南韓嗌呢個會做**朝總聯**（；）。

呢個會係無法人地位嘅。朝鮮總聯嘅主席兼幾位幹部都係北朝鮮嘅代議員。由於過去佢原先一啲成員係土台人（喺日本嘅北朝鮮間諜），呢個會同朝鮮半島問題有比較大嘅關涉，諸如文世光事件、祖國防衛隊事件都有涉嫌，所以日本嘅公安調查廳基於《破壞活動防止法》將呢個會定爲調查對象團體。

## 註


## 連出去
*
總聯

**總聯**（）係係啲團體組織嘅常用簡稱，通常係「總聯合」、「總聯合會」嘅簡寫，可以係：
*在日本朝鮮人總聯合會（朝鮮總聯）
*全國化學勞動組合總聯合（化學總聯）
*全國建設勞動組合總聯合（全建總聯）
*全國電力關聯產業勞動組合總聯合（電力總聯）
*全日本自動車產業勞動組合總聯合會（自動車總聯）
*全日本鐵道勞動組合總聯合會（JR總聯）
*國公關聯勞動組合聯合會（國公聯合）
*映畫演劇勞動組合聯合會（映演勞聯）
畢業禮

**畢業禮**係學生畢咗業之後慶祝嘅儀式，目的係確認佢哋已經畢咗業，完成一個學歷階段。

類:學校教育
類:儀式
托勒密星座

**托勒密星座**（Ptolemy Constellations）係由天文學家托勒密整理出嚟嘅一系列星座，一共有48個。

## 一覽
*仙女座
*寶瓶座
*天鷹座
*天壇座
*南船座
*白羊座
*御夫座
*牧夫座
*巨蟹座
*大犬座
*小犬座
*摩羯座
*仙后座
*半人馬座
*仙王座
*鯨魚座
*南冕座
*北冕座
*烏鴉座
*巨爵座
*天鵝座
*海豚座
*天龍座
*小馬座
*波江座
*雙子座
*武仙座
*長蛇座
*獅子座
*天兔座
*天秤座
*天狼座
*天琴座
*蛇夫座
*獵戶座
*飛馬座
*英仙座
*雙魚座
*南魚座
*天箭座
*人馬座
*天蠍座
*巨蛇座
*金牛座
*三角座
*大熊座
*小熊座
*室女座
渤海國

**渤海國**（；）係中國東北嘅一個古國，由粟末靺鞨響698年建立，嶺土最大包括朝鮮半島北面同外滿洲沿海地方，到926年被遼朝滅咗。
帝嚳

**帝嚳**係中國傳疑時代其中一位歷史人物，係五帝嘅其中一位，亦係黃帝嘅曾孫、顓頊個兒甥。
手繩

**手繩**係種飾物，形狀係一條繩，好似手錶咁戴緊手腕對上嘅位置，主要係裝飾用。
講故

**講故**（），用漢字又可以寫做**講古**，係大中華地區民間表演藝術，宋朝嗰陣興起。傳統上，表演者（叫**講故佬**）會喺街頭開檔講故仔，吸引街坊圍埋一齊聽。

## 睇埋
*作故仔
*檯上 RPG 當中嘅 GM
溫泉

**溫泉**（），台山話又叫**雲吞**（），係指由地熱整熱嘅地下水湧出嚟嘅山泉，唔少人都鍾意跳落溫泉度浸下。
卡爾斯魯亞

（；）係德國巴登－符騰堡州嘅第二大城市，接近德法邊境。

聯邦德國建國嘅時候，為咗凸顯自己嘅司法獨立，將德國聯邦憲法法院同德國聯邦司法法院設咗喺卡爾斯魯亞，而唔係當年嘅首都波恩。


File:Karlsruhe asv2022-10 img07 Schloss Karlsruhe.jpg
File:Karlsruhe asv2022-10 img04 StStephan.jpg
File:Karlsruhe-St Stephan-40-Orgel-gje.jpg
File:Karlsruhe-Botanischer Garten-05-2018-gje.jpg
File:Karlsruhe-Botanischer Garten-11-Weinstube-Stahlkonstruktion-2018-gje.jpg
File:Karlsruhe-Hauptbahnhof-04-2019-gje.jpg
File:Karlsruhe-Herrenstr-50-Nr50a-2018-gje.jpg
File:Karlsruhe-Vierordtbad-04-nachts-2008-gje.jpg


類:德國城市
電鍍

**電鍍**係透過電解將導電體鋪上一朕金屬嘅方法，通常用嚟保護金屬避免氧化，又或者整朱義盛首飾用。
馬天奴

**馬天奴**（**Gerardo Martino**，）係阿根廷足球教練，以前踢中場，教過西班牙甲組足球聯賽球隊巴塞隆拿。

類:阿根廷足球員
類:足球教練
景海鵬

**景海鵬**（；），係中國大陸嘅太空人，鄉下山西運城。佢係中國人民解放軍空軍嘅戰鬥機飛機師，1998年被選為中國太空局太空人。佢曾經參與神舟七號、神舟九號同神舟十一號嘅上太空任務，係史上上過太空最多嘅中國人。

類:山西人
類:中國太空人
粗口手勢

**粗口手勢**係指用手勢表達粗口嘅方式，最常見包括中西文化都通用嘅舉中指，同埋西洋文化常見嘅反手V。
劉伯明

**劉伯明**（）係中華人民共和國太空人，曾經參與神舟七號嘅上太空任務。佢鄉下黑龍江齊齊哈爾。

## 出面網頁

類:中國太空人
類:黑龍江人
中國傳疑時代

**中國傳疑時代**係中國未有史書之前，單憑口耳相傳而流傳落嚟嘅遠古史，一般都將夏朝或者商朝之前嘅中國史都歸落傳疑時代。
歌斯嘉

**歌斯嘉**（歌斯嘉文：**Corsica**；法文：**Corse**），中文譯**科西嘉**，係法國其中一個大區。佢亦係一個島，叫**科西嘉島**，係地中海一島，喺法國本土東西面，原本係熱那亞共和國嘅，1768年賣咗畀法國。
崌崍衞公祠

，亦叫**衞氏家廟**，堂號**積善**（），係瀝滘現存嘅十二間衞氏祠堂之一，喺廣州市海珠區瀝滘村三約南街6號。2012年，崌崍衞公祠列咗入廣州市第一批歷史建築（推薦）名單，並且成為海珠區不可移動文物。

## 建築
明朝天啟年間，崌崍祠得到官府批准，按家廟規格嚟起，錢就由瀝滘耆老衞應藩出。祠堂兩沓三間兩廊，頭門灰塑龍船脊，門楣上高掛牌匾「崌崍衞公祠」，兩邊寫「明天啟丙申年」 同「中書舍人趙恂如贈」。祠堂採用抬樑式結構，梭柱、月樑、駝峰、斗栱交替相連。祠堂外邊原先有對旗桿夾，家陣收埋喺祠堂對面間屋入邊。

祠堂第二沓有特色，心間唔大唔高，四碌粗木柱樑架撐起弧形頂，方桁、月梁、駝墩斗拱、互相黐埋嘅繋板都係明朝建築嘅特徵。而呢四條柱柱頂嘅顱斗係用成條木整成，爾種構造喺嶺南地區難搵，係研究明朝祠堂嘅好材料。

## 註

## 參考資料
石英燈

**石英燈**，又叫**鹵素燈**，係種燈膽，用加咗鹵素（通常係碘或者溴）塗層嘅石英玻璃整，比普通燈膽有比較長嘅壽命同比較高嘅發光效率。
LED燈

**LED燈**係種燈，用LED發光，雖然光度比普通燈膽同慳電膽低好多，但係壽命同發光效率都高好多。
霓虹光管

**霓虹光管**，又叫**霓虹燈**、**氖燈**，係種類似光管嘅燈，玻璃管入面有氖或者其他惰性氣體，唔同氣體會發唔同色嘅光。

用霓虹光管整嘅招牌叫霓虹招牌，舊時好流行。
霓虹招牌

**霓虹招牌**（）係用霓虹光管整嘅招牌，喺20世紀流行，成為一啲大城市夜景嘅特色，但踏入21世紀後逐漸被淘汰。
E38

**歐洲E38公路**（**European Route E38**）係歐洲一條國際公路，起點喺烏克蘭希路基夫，穿過俄羅斯，終點喺哈薩克苫勤，全長約莫2,200公里。

## 線路
歐洲E38公路穿過以下城市：
* 烏克蘭：希路基夫
* 俄羅斯：庫爾斯克 - 佛洛尼茲 - 薩拉托夫
* 哈薩克：烏拉 (哈薩克) - 厄托別 - 卡拉布塔克 - Aral - 新卡紮林斯克 - 基孜羅達 - 苫勤

## 參考資料
法蘭西第一共和國

**法蘭西第一共和國**，又叫**法國第一共和**，係法國史上頭一個共和國，正式國號**法蘭西共和國**（法文：**République française**），喺1792年9月22號由國民公會立國，歷經熱月政變、霧月政變等等嘅政治動蕩，直到1804年5月18號拿破崙稱帝，變做法蘭西第一帝國。
類:法國史
食具

**食具**，又叫**餐具**，係任何飲嘢同食嘢嘅架生，包括刀具（西餐用）、筷子、碟、碗同杯。
餐刀

**餐刀**係食西餐多數主菜時用到嘅刀，要同餐叉一齊用。
## 睇埋
*牛油刀
*牛扒刀
前205年

## 大件事
*簽署腓尼基和約，結束咗第一次馬其頓戰爭。
* 舊曆四月，田橫立田廣做齊王。項羽喺彭城之戰大敗劉邦軍。
* 九月，韓信帶領漢軍俘虜咗西魏王魏豹。
* 十月，韓信喺井陘之戰打贏趙軍。

## 響呢年出世嘅人

## 響呢年死嘅人
* 章邯，秦朝將領，畀項羽封做雍王。

## 參考
前206年

## 大件事
*漢高祖元年十一月，南海尉任囂死咗，趙佗代替佢。趙佗合併桂林同象郡。之後，趙佗將南海改名做南武，自立為南武王，設番禺做首都。
*舊曆十二月，劉邦去到項羽度見面，項羽喺鴻門宴度冇殺劉邦，畀劉邦平安走人。項羽大軍進入咸陽，殺死已經投降嘅秦王子嬰。
*正月，項羽畀個「義帝」尊號畀楚懷王熊心。
*二月，項羽分封天下，立自己做「西楚霸王」，封劉邦做漢王。
*六月，田榮自立做齊王。
*八月，漢王劉邦進攻關中，雍王章邯喺廢丘被包圍。
*十月，九江王英布等人喺項羽指示下殺咗楚義帝。

## 響呢年出世嘅人

## 響呢年死嘅人
* 秦王子嬰
* 楚義帝熊心

## 參考
前207年

## 大件事
*趙佗代任囂為南海郡尉後，改南海為南武，自立為南武王，定都番禺。
*楚軍喺鉅鹿之戰打贏秦軍主力。
*秦軍將領章邯向項羽投降，項羽封章邯做雍王。
*舊曆八月，劉邦攻佔武關。
*趙高派同黨帶兵進入望夷宮，迫秦二世自殺。之後趙高立子嬰做秦王。
*九月，子嬰殺趙高。
*十月，秦王子嬰向劉邦投降。

## 響呢年出世嘅人

## 響呢年死嘅人
*南海郡尉任囂
*秦二世
*趙高

## 參考
前210年

## 大件事
* 秦始皇過身，趙高夾埋李斯假傳始皇遺詔，立胡亥做太子。胡亥返到咸陽之後就繼位做二世皇帝。

## 響呢年出世嘅人

## 響呢年死嘅人
* 秦始皇嬴政
* 扶蘇

## 參考
前208年

## 大件事
* 舊曆正月，張耳、陳餘立趙歇做趙王。
* 六月，項梁立熊心做楚懷王。
* 秦二世處死李斯，由趙高做丞相。
* 秦軍將領章邯喺定陶打敗項梁，項梁戰死。
* 楚懷王派宋義做上將軍、項羽做次將，帶兵救趙。

## 響呢年出世嘅人

## 響呢年死嘅人
*陳勝
*魏咎
*李斯
*項梁

## 參考
前209年

## 大件事
*秦二世將15,000名無夫家嘅女子畀咗南越。
*舊曆七月，陳勝、吳廣發動大澤鄉起義。
*九月，劉邦、項梁分別起兵反秦。

## 響呢年出世嘅人

## 響呢年死嘅人

## 參考
前214年

## 大件事
*秦始皇派遣任囂、趙佗平定南越，置南海、桂林、象郡，謫徒民五十萬戍之。
*已經同迦太基將軍漢尼拔結盟嘅馬其頓王國腓力五世，派兵入侵羅馬勢力範圍裡面嘅伊利里亞，第一次馬其頓戰爭爆發。

## 響呢年出世嘅人

## 響呢年死嘅人

## 節慶、風俗習慣
前215年

## 其他紀年

*中國：秦始皇三十二年
*日本
**孝靈天皇七十六年
**皇紀：446年
*佛曆：330年

## 大件事
*靈渠落成。
*秦朝派蒙恬帶兵30萬人攻打匈奴。
 
## 響呢年出世嘅人

## 響呢年死嘅人

## 參考
前212年

## 大件事
* 秦朝開始起阿房宮。
* 秦始皇坑儒。

## 響呢年出世嘅人

## 響呢年死嘅人

## 參考
前218年

## 大件事
秦始皇二十九年，南越叛反秦國。

## 響呢年出世嘅人

## 響呢年死嘅人

## 節慶、風俗習慣
前221年

## 大件事
*秦國滅齊國。
*秦王嬴政自稱做皇帝，即係秦始皇。
*秦始皇將全國分做三十六郡，每郡置有郡守、郡尉同郡監。
**置南海郡，由屠雎做南海郡尉，史祿做南海郡監。
*秦始皇下詔統一道量衡。

## 響呢年出世嘅人

## 響呢年死嘅人

## 參考
前222年

## 大件事
*秦國滅燕國。
*秦國滅代國。
*秦始皇派將軍王翦南征，全面平定咗百粵。

## 響呢年出世嘅人

## 響呢年死嘅人

## 參考
前223年

## 大件事
* 秦國滅楚國。

## 響呢年出世嘅人

## 響呢年死嘅人
* 塞琉古三世，塞琉古帝國君主。

## 參考
前213年

## 大件事
* 秦朝丞相李斯向始皇建議焚書，醫藥、卜筮同種樹嘅書就豁免，始皇同意咗。

## 響呢年出世嘅人

## 響呢年死嘅人

## 參考
前226年

## 大件事
*簽署咗埃布羅協議，將伊比利半島埃布羅河作為羅馬共和國同迦太基嘅分界。

## 響呢年出世嘅人

## 響呢年死嘅人

## 節慶、風俗習慣
前256年

## 其他紀年

*中國
**周：郝王五十九年
**秦：昭襄王五十一年
**楚：考烈王七年
**齊：齊王建九年
**燕：孝王二年
**趙：孝成王十年
**魏：安釐王二十一年
**韓：桓惠王十七年
*日本
**孝靈天皇三十五年
**皇紀：405年
*佛曆：291年

## 大件事
*秦國攻入洛陽，雖然周朝仲係有人繼承王位，但主流認爲呢一年係周朝滅亡年。

## 響呢年出世嘅人

## 響呢年死嘅人
*周郝王，周朝末代天子，標誌住約800年嘅周朝結束。

## 節慶、風俗習慣
前257年

## 大件事
*魏國信陵君帶兵幫趙國打敗秦軍，解咗邯鄲之圍。
## 響呢年出世嘅人

## 響呢年死嘅人
*白起

## 參考
前260年

## 大件事
*秦軍喺長平之戰迫到40萬趙軍投降，之後秦軍將領白起下令殺曬啲降兵，淨係留番2百幾人畀佢哋返去趙國。

## 響呢年出世嘅人

## 響呢年死嘅人
*趙括

## 參考
北蘇丹王國

**北蘇丹王國**（）係一個由維珍尼亞州嘅希頓（Jeremiah Heaton）宣稱建立咗嘅而未俾國際承認嘅蚊型國家，佢聲稱**Bir Tawil**係佢嘅領土。

喺2013年，佢個女同阿爸話，佢想做個真正嘅公主。於是希頓開始揾冇主權嘅地方，最後發現咗Bir Tawil。佢將仔女設計嘅「國旗」插喺嗰度，自己封自己做國王，因此佢個女做咗公主。

## 參考
大窩西支路

**大窩西支路**（**Tai Wo Service Road West**）係香港新界一條路，連接粉嶺和興路同大埔康樂園，側邊係粉嶺公路。大窩西支路舊時係大埔道一截，粉嶺公路未起時，係唯一一條連接粉嶺同大埔嘅公路。

## 睇埋
* 大窩東支路
帖撒羅尼迦前書

《**帖撒羅尼迦前書**》（）係使徒保羅喺哥林多寫畀公元1世紀帖撒羅尼迦教會嘅一封信。呢封信寫成時間大約公元50年，呢封信可能係保羅書信之中最早列入正典嘅作品，亦係除咗馬太福音之外用希臘文寫成最早嘅聖經書目之一。

## 簡介
作者：保羅
日期：51年
地點：哥林多
收信人：帖撒羅尼迦教會

帖撒羅尼迦係羅馬政府統治下馬其頓嘅首府。保羅離開腓立比之後，喺嗰處建立教會。不過冇幾耐，當地嘅猶太人因為妒忌保羅喺非猶太人中傳揚信息，成功轉移咗佢哋對猶太教嘅興趣而起來反對保羅。保羅被迫離開帖撒羅尼迦，去庇哩亞。佢到咗哥林多之後，佢同工提摩太返來，向佢報告帖撒羅尼迦教會嘅情況。

保羅寫呢封信嘅目的係鼓勵當地嘅基督教，堅定佢哋嘅信心。佢為所聽到關於佢哋嘅愛心同信心嘅事多謝上帝，佢提起當佢同佢哋喺一齊生活嘅時候，然後答佢哋提出關於基督再來嘅一的問題，例如：一個信耶穌嘅人喺基督再來之前死咗，可唔可以分享基督再來嘅時候所帶來嘅永生？基督幾時再來？保羅趁呢個機會勸佢哋要繼續工作，喺盼望中等候基督嘅再來。

## 提要
# 序言（1章1節）
# 多謝同頌讚（1章2節-3章13節）
# 對基督徒行為嘅勉勵（4章1-12節）
# 關於基督再來嘅指示（4章13-5章11節）
# 最後嘅勸勉（5章12-22節）
# 結語（5章23-28節）
提摩太後書

**提摩太後書**（），天主教叫**聖保祿宗徒致弟茂德後書**（，簡稱**弟茂德後書**），係使徒保羅繼提摩太前書之後寫畀提摩太嘅另一封信。由於提摩太前書、提摩太後書同提多書呢三卷聖經嘅對象係教會牧者，因此亦叫做教牧書信（Pastoral Letters）。

## 簡介
作者：保羅
日期：66年秋天
地點：羅馬監獄裏面
收信人：提摩太

提摩太後書係保羅個人指導年輕同工提摩太嘅話。主要嘅論題係堅忍。保羅勸勉提摩太唔好畏懼任何嘅艱難，始於忠心見證耶穌基督，堅守基督嘅福音同純正嘅教義，負起教師同傳道人嘅責任。

保羅特別告誡提摩太唔好捲入「愚拙無知嘅辯護」，因為呢種辯論毫無益處，只會腐化聽嘅人。

保羅希望提摩太能夠以佢自己嘅生平做榜樣，學習佢嘅信心、愛心、堅忍同忍受壓迫嘅痛苦。

## 提要
# 序言（1章1-2節）
# 頌讚同勸告（1章3節-2章13節）
# 指導同警告（2章14節-4章5節）
# 保羅自己嘅處境（4章6-18節）
# 結語（4章19-22節）

## 註
帖撒羅尼迦後書

**帖撒羅尼迦後書**（）係使徒保羅喺大約公元51年寫畀帖撒羅尼迦教會嘅第二封信，之前保羅寫咗帖撒羅尼迦前書畀呢度嘅人，呢卷書屬於保羅書信之一。寫呢封信同寫前書嘅時間隔咗唔係好耐，有三個重要嘅原因令到保羅要寫另一封信：
#當時嘅信徒正受到逼害，需要鼓勵（1章）。
#佢哋俾人誤導，認為基督嘅日子已經到咗，實在需要糾正佢哋嘅錯誤（2章）。
#又有啲人因為基督再來嘅緣故而遊手好閒，需要糾正返佢哋（3章）。

## 簡介
作者：保羅
日期：51年
地點：哥林多
收信人：帖撒羅尼迦教會

基督再來嘅問題一直困擾帖撒羅尼迦嘅教會。保羅畀帖撒羅尼迦人第二封信講到佢哋嘅信仰問題，係佢哋認為基督再來嘅日子已經到咗。保羅糾正佢哋嘅錯誤，指出基督再來之前，由於嗰個假基督嘅神秘「不法者」嘅誘惑，世上嘅罪惡將會發展到最高峰。

保羅極力勸勉信徒，無論喺任何困難環境裏面都要堅守信仰，好似保羅同佢嘅同工一樣，靠自己作工來維持生活，並且盡力行善。

## 提要
# 序言（1章1-2節）
# 稱頌同讚許（1章3-12節）
# 關於基督再來嘅啟示（2章1-17節）
# 對基督徒行為嘅勸勉（3章1-15節）
# 結語（3章16-18節）
提摩太前書

**提摩太前書**（），天主教叫**聖保祿宗徒致弟茂德前書**（，簡稱**弟茂德前書**），係新約聖經嘅其中一卷。呢本書係使徒保羅寫畀提摩太嘅第一封信，亦都係呢本書叫呢名嘅原因。由於提摩太前書、提摩太後書同提多書呢三卷聖經嘅對象係教會牧者，因此亦叫做教牧書信（Pastoral Letters）。

## 簡介
作者：保羅
日期：63年秋天
地點：馬其頓嘅腓立比
收信人：提摩太

提摩太係喺亞細亞一個青年基督徒，佢嘅阿媽係猶太人，阿爸係希利尼人。喺保羅傳道工作上，提摩太成為佢嘅同工同助手。保羅寫提摩太前書嘅主要內容有三點：
# 警告教會要提防錯誤嘅教義。呢種教義混合猶太同非猶太嘅思想，相信物質世界係邪惡嘅，人要得到拯救一定要依靠特別嘅隱秘知識，同實行禁戒某啲食物同守獨身。
# 對教會行政同崇拜秩序嘅指示，討論教會領袖同助手應有嘅品德。
# 指導提摩太點樣做基督忠心嘅僕人，對各種唔同嘅信徒盡勸戒教導嘅責任。

## 提要
# 序言（1章1-2節）
# 對教會同教會領袖嘅指示（1章3節-3章16節）
# 指導提摩太點樣做忠心嘅工人（4章1節-6章21節）

## 註
時辰

**時辰**係古時中國記低一日入面嘅時間嘅方法，用到十二個地支，將一日分做**十二時辰**。

到唐代開始，有風水佬將一個人出世嘅時辰八字嚟睇相，睇佢自身運程、同其他人嘅關係夾唔夾。

## 十二時辰

## 攷
約翰·梅納·凱恩斯

**約翰·梅納·凱恩斯**（，）係英國經濟學家，影響宏觀經濟學同政府經濟政策，佢嘅經濟理論叫凱恩斯經濟學（）。

喺1930年代嘅大蕭條期間，凱恩斯引領咗經濟思維革命，挑戰咗新古典經濟學嘅觀點，嗰陣時嘅經濟學認為只要工人願意靈活調整工資，自由市場喺短期到中期內就可以自動實現全面就業。佢主張總需求（經濟中嘅總支出）決定咗經濟活動嘅整體水平，當總需求不足時，可能會導致長期高失業率，而且由於工資同勞工成本存在名義剛性，經濟唔會自動恢復到全面就業嘅狀態。 凱恩斯提倡使用財政同貨幣政策去減輕經濟衰退同經濟蕭條嘅不利影響。佢喺1936年初發表嘅代表作《就業、利息和貨幣通論》中詳細闡述咗呢啲思想。去到1930年代末，西方主要經濟體已經開始採用凱恩斯嘅政策建議，幾乎所有資本主義國家喺1946年凱恩斯去世後嘅20年間都已經咁做。

作為英國代表團嘅領袖，凱恩斯參與咗戰後建立第二次世界大戰後國際經濟機構嘅設計，但喺幾個方面被美國代表團推翻。凱恩斯嘅影響喺1970年代開始減弱，一部分原因係因為嗰年代困擾住英國同美國經濟嘅滯脹，另一部分原因係米爾頓·佛利民同其他貨幣主義者批評凱恩斯主義政策，認為政府無能力通過財政政策有效調節商業周期。 

2007－2008年金融危機引發咗2008－2009年凱恩斯主義復興。凱恩斯經濟學為美國總統巴拉克·奧巴馬、英國首相戈登·布朗同其他政府首腦喺應對2007－2008年金融危機時嘅經濟政策提供咗理論基礎。

當《時代》雜誌喺1999年將凱恩斯列入佢哋嘅世紀最重要人物時，佢報導話：「佢嗰個政府應該用唔係自己嘅錢嚟開支嘅激進理念，可能拯救咗資本主義。」

《經濟學人》形容凱恩斯係「英國最出名嘅20世紀經濟學家」。

除咗係經濟學家，凱恩斯仲係公務員、英格蘭銀行董事，同布盧姆茨伯里派知識份子嘅一部分。

## 早年同教育

約翰・梅納德・凱恩斯喺1883年6月出世喺英國劍橋，佢嘅家庭屬於中上階層。佢老豆約翰・內維爾・凱恩斯係位經濟學家，喺劍橋大學教道德科學，阿媽佛羅倫斯・艾達・凱恩斯係當地嘅社會改革者。凱恩斯係大仔，之後有兩個細佬妹——1885年出世嘅瑪格麗特・內維爾・凱恩斯同1887年出世嘅傑弗里・凱恩斯。傑弗里後尾做咗外科醫生，瑪格麗特就嫁咗俾諾貝爾獎得主、生理學家阿奇博爾德・希爾。

根據經濟史學家同傳記作家羅伯特・斯基德爾斯基所講，凱恩斯嘅父母都好錫佢。佢哋係公理會教徒，一世人都住喺同一間屋，仔女隨時都可以返嚟。凱恩斯得到老豆好多支持，包括幫佢準備獎學金考試，仲有喺佢後生同1929年大蕭條爆發、資產差啲冇晒嗰陣俾錢佢使。凱恩斯阿媽將仔女嘅興趣當做自己嘅興趣，斯基德爾斯基講：「因為佢可以同仔女一齊大，所以佢哋永遠都唔會離開個家。」

1889年1月，凱恩斯五歲半嗰陣，佢開始喺珀斯女子學校嘅幼稚園讀書，每個禮拜返五朝早晨。佢好快就展現出數學天分，但係身體唔係幾好，經常請長假。佢喺屋企俾家庭教師比亞特麗斯・麥金托什同阿媽教。1892年1月，八歲半嗰陣，佢開始做走讀生，喺聖斐德預備學校讀書。到咗1894年，凱恩斯已經係全班頭名，數學特別勁。1896年，聖斐德校長拉爾夫・古德柴爾德寫道：「凱恩斯係全校最叻嘅學生」，仲話有信心凱恩斯可以攞到伊頓公學嘅獎學金。

1897年，凱恩斯攞到國王獎學金入咗伊頓公學，喺嗰度佢喺好多科目都表現出色，尤其係數學、古典學同歷史：1901年，佢攞咗湯姆林數學獎。喺伊頓嗰陣，凱恩斯遇到佢「人生第一次鍾意嘅人」——丹・麥克米倫，佢係之後做首相嘅哈羅德・麥克米倫嘅大佬。雖然凱恩斯嘅家庭背景係中產，但係佢同啲上流階層嘅同學相處得好好。
喺1897年，凱恩斯贏得伊頓公學嘅公費生資格，喺嗰度佢展示咗多方面嘅天賦，特別係數學、古典學同埋歷史：1901年，佢獲頒喬治·湯姆林獎嘅數學獎。喺伊頓，凱恩斯經歷咗佢人生嘅「第一次戀愛」，對象係丹·麥克米倫，即係後來嘅首相哈羅德·麥克米倫嘅哥哥。儘管出身中產階級，凱恩斯都好容易同上流階級嘅學生打成一片。

1902年，凱恩斯離開伊頓，獲得獎學金進入劍橋大學國王學院讀數學。阿爾弗雷德·馬歇爾懇求凱恩斯成為經濟學家，但凱恩斯自己更傾向於哲學，特別係G·E·摩爾嘅倫理體系。凱恩斯被選入劍橋大學皮特俱樂部，並成為半秘密嘅劍橋使徒社嘅活躍成員，呢個辯論俱樂部主要係為最聰明嘅學生而設。好似好多成員一樣，凱恩斯畢業後都同呢個俱樂部保持聯繫，一生中都會繼續參加佢嘅聚會。喺離開劍橋之前，凱恩斯成為咗劍橋大學辯論社同劍橋大學自由黨俱樂部嘅主席。據講佢係一個無神論者。

1904年5月，佢獲得一等榮譽數學學士學位。除咗同家人朋友度假嘅幾個月，凱恩斯喺接下嚟嘅兩年都繼續參與大學生活。佢參加辯論，繼續研究哲學，並以研究生身份非正式地聽咗一個學期嘅經濟學講座，呢個係佢唯一正式嘅經濟學教育。1906年，佢參加咗公務員考試。

經濟學家哈里·戈登·約翰遜寫道，凱恩斯早年生活帶嚟嘅樂觀態度係理解佢後期思想嘅關鍵。
凱恩斯一直都好有信心自己可以為佢所關注嘅任何問題搵到解決方法，並且一直相信政府官員有能力做好事。
凱恩斯嘅樂觀主義喺文化層面上都有兩個意義：佢係最後一代喺大英帝國最鼎盛時期成長嘅人，亦係最後一代認為可以憑文化而唔係專業知識嚟統治嘅人。根據羅伯特·斯基德爾斯基嘅講法，由19世紀到第一次世界大戰結束，英國嘅文化統一感為受過良好教育嘅人提供咗一個框架，讓佢哋可以將唔同領域嘅知識同生活聯繫起嚟，並有信心喺解決實際問題時運用唔同領域嘅知識。

## 疏仕

## 出面網頁

類:英國經濟學家
八字

**八字**係古時中國記低日子同時間嘅方法，用到天干同地支（合埋叫干支）嘅組合嚟記年、月、日、時。

到唐代開始，有風水佬將一個人出世嘅時辰八字嚟睇相，睇佢自身運程、同其他人嘅關係夾唔夾。
漱珠橋

**漱珠橋**（漱讀秀，），雞腸字寫「」（河南橋）或「」，喺廣州河南龍溪二約，係「溪峽第一橋」，亦係舊時廣州最著名嘅橋。皇清乾隆八年（1743年），廣東鹽運使龐嶼為海幢寺嘅正目和尚喺南溪溪面起呢道橋。到咗乾隆四十一年（1776年），潘振承又重修過。1968年，政府拆咗條橋。

道橋係用花崗石砌嘅，中間有個「漱珠」石刻，家陣拎咗去龍導尾鄧氏宗祠個花園裡面。

## 史

清朝嗰時，漱珠橋一帶風景秀麗，沿岸嘅食肆密質質，畫艇多到四圍都係。橋邊係有錢人夜蒲嘅去處，又係文人留低優雅詩篇嘅地方。呢道有過噉嘅詩句：「佳絕名蝦鮮絕蟹，夕陽齊泊漱珠橋。」。

左近著名嘅酒樓有漱珠樓、成珠樓等。著名嘅園林建築有伍氏花園、南墅。南墅喺漱珠橋南邊，係潘振承個仔潘有度起嘅，面積廣大，入邊有南雪巢齋、漱石山房、海天閒話閣、義松堂、風月琴尊舫等等嘅樓閣。

拆橋開馬路之後，留低一個拱形嘅馬路橋響度。喺道橋完全拆除之前，橋頂住過一家人。而家，重留低有漱珠東市、漱珠西市、漱珠新街等地名。

## 註

## 出處

## 參考文獻
*
*
*
日子

**日子**係日曆入面特定一日，兩個日子之間隔幾多日可以去計，譬如「年14號」嘅十日之後就係「年24號」。就算同一個時間，唔同時區都可以係唔同日子，譬如偷襲珍珠港用夏威夷時間計係1941年12月7號，但用日本時間計係1941年12月8號。
睇相

**睇相**係中國傳統嘅占卜方法，透過一個人嘅外表特徵（尤其係面同手板）、出世時辰八字、姓名等等元素去睇佢自身運程。
颱風威馬遜

**颱風威馬遜**（）係太平洋颱風季嘅熱帶氣旋名。「威馬遜」（；）呢個名由泰國提供，指當地神話嘅雷神。

颱風威馬遜可以係：
*颱風威馬遜 (2002年)
*颱風威馬遜 (2008年)
*颱風威馬遜 (2014年)

## 睇埋
*颱風博羅依
茭塘司

**茭塘司**係清朝嗰時廣州番禺縣下轄嘅四個巡檢司之一。

## 沿革
### [[康熙]]年間
茭塘司下轄1都23堡：

*茭塘都
*西塱堡
*沙螺堡
*河南堡
*崙頭堡
*瀝滘堡
*鷺江堡
*瑤頭堡
*大塘堡
*東滘堡
*東塱堡
*員岡堡
*新造堡
*化龍堡
*明經堡
*市頭堡
*大嶺堡
*聖堂堡
*潭山堡
*大山堡
*大石堡
*穗石堡
*策頭堡
*黃涌堡

### [[光緒]]年間
改成8社13散鄉：

*崇文社
*南洲社
*維安社
*彬社
*顯社
*深水社
*東山社
*岡尾社

**散鄉*：
**龍潭
**瀝滘
**螺莊
**植地莊
**佗背坑
**獨洲
**茭塘
**荔枝岡
**郭嶺
**上滘
**後滘
**西滘

## 攷
*《番禺縣志》
*《番禺縣續志》
西江村

**西江村**（）喺廣州，又叫**西崗**，係舊時番禺縣茭塘司彬社下轄嘅一個鄉，有霍、李兩個姓。二十世紀中期，西江村被隔離嘅小洲村吞併。

## 西江開村
明朝洪武年間，祖籍江西新建縣嘅霍敬宗（一世祖長惺公）嚟廣東惠州做知府，退休就喺番禺縣住落，開咗西江村。長惺公兩個仔，大仔霍珪（二世祖鎮西公）呢一支就一直喺西江村；細仔懷西公遷入練溪。

## 村落消失
關於西江村嘅衰亡，有兩種講法：

*嘎佬滅村
*避開惡爺

## 祠堂
*霍氏宗祠（光裕堂）
*李氏宗祠

## 攷
*《番禺縣志》
*霍朝章《番禺霍氏家譜》
*霍志雄《番禺霍氏家譜(續修)》
超強颱風威馬遜 (2014年)

**超強颱風威馬遜**（；，國際編號：**1409**；聯合颱風警報中心：**09W**），澳門叫**颱風威馬遜**（），係2014年太平洋颱風季第九個起名嘅風暴。

呢個颱風喺菲律賓叫做**Glenda**，喺日本叫做**平成26年颱風第9號**（；），喺臺灣叫做**中度颱風雷馬遜**（）。

## 攷
廣州圓大廈

**廣州圓大廈**（，），簡稱**廣州圓**（；），施工期間嗌過「**廣州銅錢大樓**」（）；喺廣州嘅街坊度，話佢係「**大金環**」（）；佢係中國廣東省廣州市嘅其中一間地標性建築。呢間大廈喺荔灣區東塱嘅沙洛村入面，廣州圓路嗰度，南邊隔咗條河可以望到南浦島。呢棟大廈喺2014年3月份入選咗CNN評選嘅全球「十大最受矚目」嘅建築。佢重係全世界最高嘅圓形建築。

## 負責方
呢間大廈係由鴻達興業集團嚟負責開發同管理，意大利建築師育瑟夫迪帕斯卡利嚟負責設計。

## 逳手同落成時間
呢間大樓喺2010年1月3號開始逳手，2013年12月26號落成。

## 性質
*高度：138米（33層樓）
::外圓直徑：146.6m
::內圓直徑：47.7m
*佔地面積：85,000m²
*建築面積：106,000㎡
*結構：金色玻璃幕墻

## 名
2013年9月24號，廣州嘅「銅錢大樓」就經過咗100000蚊嚟正式改名嗌「廣州圓大廈」，改咗名之後嘅牌就整咗喺大廈嘅廣場前面。不過佢改咗「廣州圓大廈」嘅名之後，俾網友話會變成個數錢佬。而其中一位業主單位嘅負責人話：「『廣州圓大廈』嘅名係經過咗規劃同建築專家嚟評審過先至改咗噉嘅名，而個名可以體現到『開放廣州嘅嘢』噉解。」不過廣州地名辦通過咗呢個名喇。

因為廣州「圓」嘅廣州話讀音同「廣州（玩）完」一樣，亦引起坊間非議。

## 參攷
* ''AM Project''
* Guangzhou Circle building
* ''Gizmag'' Innovative "lucky coin" building under way in China

## 註

類:廣州摩天大廈
廟前直街 (荔灣)

荔灣區入面嘅**廟前直街**（）係中國廣東省廣州市入面嘅一條幾熱鬧嘅巷仔。成條巷係西北-東南走向，而呢條巷喺荔灣區嘅芳村，民治大街附近嗰邊。

## 名
呢條街係因為清朝中葉時期，附近起咗間北帝廟先至改咗噉嘅名。嗰時每年嘅農曆三月廿三係天后誕，喺廟前廣場附近就起咗好多戲棚嚟摆啲花局，重燒埋炮仗添。喺河邊重有好多食摊同食艇逼到爆咁滯。雖然話北帝廟喺20世紀70年代嗰陣因為破四舊先至拆咗，但附近啲街巷都係用咗帶有「廟前」嘅名。

## 特色
呢條街唔理佢喺平時定係節假日，成條街都幾旺下，人流都好多。

## 攷
* 西关地域变迁史 廣州文史
* 玩轉荔灣
沙灣司

**沙灣司**係清朝嗰時廣州番禺縣下轄嘅四個巡檢司之一。

## 沿革
### [[康熙]]年間
沙灣司下轄1都13堡：

*沙灣都
*羅屋堡
*欖山堡
*本善堡
*古壩堡
*紫泥堡
*韋涌堡
*石壁堡
*石碁堡
*小龍堡
*阬頭堡
*白石堡
*鍾村堡
*市橋堡

### [[光緒]]年間
改成6社1鎮16散鄉：
*同風社
*九如鎮
*螺陽社
*親仁社
*協恭社
*平康社
*同安社

**散鄉*：
**草場
**漢塘尾
**西涌
**涌邊
**河涌
**鄧家墪
**彭地莊
**冼屋莊
**馬地莊
**官田
**沙灣
**張涌
**大垇
**南邊月
**大涌口
**龜岡

## 攷
*《番禺縣志》
*《番禺縣續志》
提多書

**提多書**（），天主教叫**聖保祿宗徒致弟鐸書**（，簡稱**弟鐸書**），係新約聖經保羅書信之一，亦係使徒保羅「教牧書信」最短嘅一封。

## 簡介
作者：保羅
日期：63年末或64年春天
地點：哥林多
收信人：提多

提多係一個歸信基督嘅外邦人，以後成為保羅宣教工作嘅同工同助手。保羅呢封信係寫畀呢位當時喺革哩底嘅年輕助手，佢曾經喺嗰處指導教會嘅工作。呢卷書信討論三件重要嘅事：
#作者提醒提多，處喺道德低落嘅革哩底人中，教會領袖所應具備嘅品格同條件。
#作者話畀提多知點樣教導教會各類嘅人，老年人、年老嘅婦女（等佢哋再去教導年輕婦女）、青年人同奴隸。
#作者指示一般基督徒應有嘅品行，特別注重以和平友善嘅態度待人，同避免憤恨、爭辯或喺教會裏面製造紛爭。

## 提要
# 序言（1章1-4節）
# 教會領袖（1章5-16節）
# 教會每個成員嘅責任（2章1-15節）
# 勸勉同警告（3章1-11節）
# 結語（3章12-15節）
腓利門書

**腓利門書**（），天主教叫**聖保祿宗徒致費肋孟書**（，簡稱**費肋孟書**），唔單止係「外邦人嘅使徒」所寫最短嘅一封信，而且喺成本聖經裏面，只有約翰二書、約翰三書比腓利門書嘅篇幅更短。重有，呢封係保羅唯一嘅「私人」信件，即係唔係正式寫畀一班教會嘅會眾或者一位監督，而係寫畀一位私人朋友，目的係要同呢位基督徒弟兄討論一個特別嘅難題。呢位弟兄好明顯就係有錢嘅腓利門。佢住喺小亞細亞中部弗呂家嘅歌羅西城。

## 簡介
作者：保羅
日期：61年秋天
地點：羅馬監獄裏面
收信人：腓利門

腓利門係一個有聲望嘅基督徒，可能係歌羅西教會嘅會友。亦係奴隸阿尼西母嘅主人。阿尼西母喺佢主人度逃走出來，同坐緊監嘅保羅來往。阿尼西母因為受保羅影響而成為基督徒。保羅寫信畀腓利門，送阿尼西母返去佢嗰度，請佢原諒呢位奴隸，歡迎阿尼西母返去，唔單止寬恕呢位出走嘅奴隸，亦要同樣屬於基督嘅兄弟關係來對待佢。

## 提要
# 序言（1-3節）
# 稱讚腓利門（4-7節）
# 替阿尼西母求倩（8-22節）
# 結語（23-25節）

## 註
慕德里司

**慕德里司**係清朝嗰時廣州番禺縣下轄嘅四個巡檢司之一。

## 沿革
### [[康熙]]年間
清朝初期，慕德里司下轄3都32堡：

*楊武都
*流溪都
*巴由都
*重岡堡
*蕭岡堡
*竹料堡
*鴉湖堡
*蚌湖堡
*大塱堡
*望岡堡
*李溪堡
*神山堡
*井岡堡
*長岡堡
*科甲水堡
*白泥堡
*田心堡
*竹鑑堡
*茅山堡
*龍傍岡堡
*張村堡
*滘心堡
*郭塘堡
*陽山村堡
*南村堡
*三岡堡
*福和堡
*茶園岡堡
*文神莊堡

### [[光緒]]年間
改成19社84散鄉：

*鴻鶴約
*東成社
*西湖社
*興仁社
*同升社
*聯升社
*鐘鏞社
*同文社
*淯風社
*仁風社
*三江約
*成風社
*懷清社
*和風社
*蓮湖社
*泰安社
*同風社
*太平社
*六順社
**散鄉*（不錄）

## 攷
*《番禺縣志》
*《番禺縣續志》
鹿步司

**鹿步司**係清朝嗰時廣州番禺縣下轄嘅四個巡檢司之一。

## 沿革
鹿步司下轄1都12堡，從設立到取消，**一直無變**：

*鹿步都
*十五屯
*南岡堡
*邏岡堡
*火村堡
*七社堡
*橫沙堡
*暹岡堡
*黃陂堡
*車陂堡
*黃村堡
*石牌堡
*龍眼洞堡

## 攷
*《番禺縣志》
*《番禺縣續志》
希伯來書

**希伯來書**（）係《新約聖經》之中，寫畀猶太地區基督徒嘅一封書信。呢卷書冇提及作者個名，內容大概講述耶穌基督喺舊約同新約時代嘅獨特地位，重有解釋部分舊約聖經嘅真正含義。

## 簡介
作者：唔清楚
日期：64~66年
地點：唔清楚（可能喺士班雅，即係西班牙）
收信人：住喺羅馬城裏面嘅猶太人

希伯來書係作者寫畀一班面臨困難信徒嘅信。佢哋受到反對者日益增加嘅壓力，有放棄信仰嘅危險。作者為咗堅定佢哋嘅信心，鄭重向佢哋指出耶穌基督係上帝最真、最完整嘅啟示。作者特別強調下面三點；

# 耶穌係永恆上帝嘅仔，佢忍受一切苦難，始終順服父神嘅旨意。身為上帝嘅仔，耶穌嘅地位比舊約所有先知高，亦比天使同摩西高。
# 上帝立耶穌做永恆嘅祭司，高過舊約祭司。
# 藉賴耶穌，信徒可以喺罪惡、恐懼同死亡裏面拯救出嚟。身為大祭司嘅耶穌畀人真嘅拯救，佢喺天上聖所獻上嘅祭遠超過猶太教嘅禮儀同獻祭。

作者引述以色列史度好多著名人物嘅信心榜樣（第十一章）勸勉讀者要堅守信仰。喺十二章佢要求讀者守信到底，始終仰望耶穌，忍受各種可能臨到佢哋身上嘅災難同迫害。最後佢用勸勉同警告嘅話做結束。

## 提要
# 序言：基督係上帝完整嘅啟示（1章1-3節）
# 基督嘅優越性（1章4節-10章39節）
## 基督高過天使（1章4節-2章18節）
## 基督高過摩西同約書亞（3章1節-4章13節）
## 基督嘅祭司職位（4章14節-7章28節）
## 基督嘅約（8章1節-9章28節）
## 基督嘅祭（10章1-39節）
# 信心嘅重要性（11章1節-12章29節）
# 最後嘅勸勉同結語（13章1節-25節）
礦石

**礦石**（）即係包含礦物（尤其係有用金屬）嘅石頭，通過採礦同冶煉就可以將入面嘅礦物攞出嚟。

## 常見礦藏
*玉
*鑽石
*水晶
*炭
*金
*銅
*銀
*鐵
*鋁

類:礦物
東巴基斯坦

**東巴基斯坦**係巴基斯坦舊時一個省，同巴基斯坦本土畀印度隔住，到1971年獨立做孟加拉人民共和國（孟加拉國）。

## 睇埋
*印巴分治
柯那克里

**柯那克里**（；；蘇蘇話：Kɔnakiri），又譯**康納克立**、**科納克里**，係畿內亞首都兼最大城，靠大西洋，1895年建城。

## 文獻

類:非洲首都
莊雅博

**莊雅博**爵士（**Sir John Abbott**，）係第三任加拿大總理（任期由1891年到1892年），亦係頭一位喺加拿大出世嘅總理。
伊斯蘭教朝聖

**伊斯蘭教朝聖**（**Hajj**）係指伊斯蘭教徒專誠去伊斯蘭教聖城麥加嘅宗教聚會，每年伊斯蘭曆十二月第八日到第十二日搞一次，伊斯蘭教義要求教徒成世人起碼都要去一次朝聖。
海珠汽車客運站

，又叫或，係中國廣東省廣州市嘅客運站，喺海珠區南洲路，1930年起好。呢個站重係中國內地第一間生態環保智慧化客運站同廣州公路主樞紐總體佈局規劃入面嘅國家一級汽車客運站。

## 佔地面積
面積係31517平方米，其中建築面積有7132平方米，綠化面積有5000平方米。

## 主要經營
呢個車站主要經營去粵東、粵西、珠江三角洲嘅中短途路線同廣西、湖南、湖北、江西、河南、四川等跨省（區）路線成70幾條，其中去江西同粵西嘅路線最多人坐。

## 附近嘅交通
*地鐵：
*:：南洲站
*巴士：
*:海珠客運站

## 攞過嘅獎
呢個站攞過以下呢啲獎：
*全國交通運輸企業文化建設優秀單位
*全國汽車客運服務公眾滿意最佳典範品牌
*全國重品質守信譽公眾滿意單位
*廣東省交通系統文明示範視窗
*廣東省誠信示範單位
*廣東省使用者滿意服務單位
*廣東省企業創新紀錄優秀獎
*廣州市使用者滿意服務明星企業
*廣州地區文明優質服務
*廣州市先進集體

## 出面網頁
*海珠客運站
馬來西亞航空17號班機失事

**馬來西亞航空17號班機失事**係馬來西亞航空一架波音777響2014年7月17號由荷蘭阿姆斯特丹史希浦機場飛去馬來西亞吉隆坡國際機場期間，響烏克蘭頓涅茨克州距離俄羅斯邊界約莫40公里嘅上空畀俄羅斯同親俄叛亂武裝分子成立嘅傀儡政權頓涅茨克人民共和國攞打落嚟，飛機內283個搭客同15個機組人員全部死晒。國際社會都嚴厲譴責俄羅斯同親俄叛亂武裝分子攻擊民航客機嘅恐怖主義行為。

## 參考

類:馬來西亞航空業
中國小說

**中國小說**係中國文學入面嘅一種散文嘅文學體裁。

「小說」呢個詞出自《莊子—外物》：「飾小說以干縣令，其於大達亦遠矣。」，入面「小說」係指濕碎嘅講話、細嘅道理，後尾先演變出而家講人物故仔嘅意思。

中國最出名嘅四大小說，分別有《紅樓夢》、《水滸傳》、《三國演義》同《西遊記》。

中國小說全盛時期係明朝。最大嘅特色係「章回小說」，寫作形式已經好完整，影響咗清朝、民國同埋依家。至於題材同埋內容方面，主題主要係歷史、言情、神怪、神魔、公案等。 例如《水滸傳》嘅題材係來自北宋末年嘅宋江起義。當時出名小說有《三國演義》、《西遊記》、《水滸傳》、《金瓶梅》，後人叫呢四套書做「四大奇書」。

去到清朝，清朝繼承咗明朝小說嘅光輝，而且更加燦爛、輝煌，其中《儒林外史》、《聊齋誌異》、《紅樓夢》可以話係喺文壇度獨樹一幟、傲視群雄。

## 睇埋
*小說
雅各書

《**雅各書**》（）屬於「大公書信」當中最早寫成嘅一卷。呢卷書最為人所知嘅地方，係講明咗信心同行為係同樣重要。

## 簡介
作者：雅各（耶穌嘅細佬）
日期：45-50年或58-62年
地點：耶路撒冷
收信人：散居各地（即係任何地方）嘅猶太信徒

雅各書收集一啲實際嘅指導，收信人係「散居全世界上帝嘅子民」。作者引用好多生動嘅辭藻同比喻，對基督徒應有嘅態度同行為提出實際嘅勸勉同指導。佢喺基督徒立場討論貧富、試探、善行、偏見、信心、行動、言語、智慧、爭論、驕傲、謙虛、評論人哋、自誇、忍耐、禱告等好多唔同嘅題目。

呢本書強調行為同信心呢兩樣喺基督教信仰上同樣重要。

## 提要
# 序言（1章1節）
# 信心同智慧（1章2-8節）
# 貧窮同有錢 （1章9-11節）
# 考驗同誘惑（1章12-18節）
# 聽道同行道（1章19-27節）
# 警告唔好偏心（2章1-13節）
# 信心同行為（2章14-26節）
# 對脷嘅管束 （3章1-18節）
# 基督徒同世界（4章1節-5章6節）
# 其他教導（5章7-20節）
漫遊南美

《**漫遊南美**》（；）係香港無綫電視製作嘅遊埠節目，介紹南美阿根廷、烏拉圭、巴西嘅遊埠資訊，由莫家淦、李天縱主持，由2014年3月29號到7月26號，響J2逢禮拜六20:00-20:30播。佢係無綫電視其中一套2014年巴西世界盃嘅特備節目。

## 每集內容

## 參考

## 出面連結
*無綫電視節目網頁 - 漫遊南美

## 電視節目變遷
蘆荻街

**蘆荻街**（）係中國廣東廣州嘅一條行車馬路，響荔灣區金花街道，由康王北路開始，去到光復北路，0.6公里長。

## 沿路路口
* 康王北路
* 蘆荻西
* 和安街
* 光復北路

## 沿路建築
* 荔康大廈
* 桃源小區
* 廣州市第四中學
* 廣州市荔灣區四中聚賢中學
* 蘆荻西小學

## 參考
歐洲蔴雀協會

**歐洲蔴雀協會**（；），簡稱**歐洲蔴協**（；），係一個歐洲地區鍾意玩蔴雀嘅國際性組織，歐洲蔴雀協會嘅總部喺丹麥哥本哈根市嘅腓迪力斯堡大區Lundtoftegade路82號。

佢嘅主要目標係利用喺國際性組織嘅支持同時，喺歐洲度辦嘅一系列蔴雀錦標賽。

## 史
歐洲蔴雀協會最初係2005年6月25號喺荷蘭成立，佢喺成立之後就開辦咗第1屆歐洲蔴雀錦標賽。喺呢場比賽結束咗之後，歐洲蔴協就開始規定，每2年舉辦一次蔴雀錦標賽，而且重批准咗喺日本同國際性嘅規定下舉辦蔴雀錦標。

喺2008年6月21號，歐洲蔴協喺德國嘅哈陸發市舉辦咗第一屆歐洲蔴雀錦標賽外圍賽。喺嗰年，歐洲蔴協就開始咗喺每2年就用一次日本嘅遊戲規則。就因為噉，歐洲麻協輪流噉舉辦咗唔同蔴雀類嘅錦標。

## 成立嘅錦標賽
*歐洲蔴雀錦標（按國際嘅蔴雀規定嚟辦嘅比賽）
*歐洲蔴雀錦標賽外圍賽（按日本嘅蔴雀規定嚟辦嘅比賽）

## 睇埋
*世界蔴雀協會

## 攷

## 出面網頁
*European Mahjong Association （歐洲蔴雀協會官網）
中日韓統一表意文字擴展區B

**中日韓統一表意文字擴展區B**（）係個Unicode標準，響Unicode版本3.1引入，一共有42,711個中日韓統一表意文字，位置由 U+20000到U+2A6D6。

## 來源
*《康熙字典》嘅18,486個未收錄漢字（包括一個[補遺篇出嘅漢字）；
*《漢語大字典》嘅28,914個未收錄漢字；
*《辭源》嘅66個未收錄漢字；
*《辭海》嘅247個未收錄漢字；
*《漢語大詞典》嘅553個未收錄漢字；
*《中國大百科全書》嘅86個未收錄漢字；
*北大方正排版系統嘅65個未收錄漢字；
*《四庫全書》嘅522個未收錄漢字；
*香港增補字元集嘅1,081個未收錄漢字；
*日本工業標準的JIS X 0213第3水準同第4水準嘅302個未收錄漢字；
*南韓 PKS 5700-3:1998 嘅166個未收錄漢字；
*北韓 KPS 9566-97 和 KPS 10721-2000 國家標準嘅5,642個漢字；
*中華民國（台灣）CNS 11643 嘅第4至7和15平面嘅30,177個漢字；
*越南 TCVN、VHN 01:1998 同 VHN 02:1998 嘅4,232個字喃；
經過整理後，實際總數有42,711個字。

## 一覽

## 睇埋
*中日韓統一表意文字
*中日韓統一表意文字擴展區A
*中日韓統一表意文字擴展區C
*中日韓統一表意文字擴展區D
*中日韓統一表意文字擴展區E
*中日韓統一表意文字擴展區F
*中日韓統一表意文字擴展區G
*中日韓統一表意文字擴展區H
*中日韓統一表意文字擴展區I

## 參考


* unicode定義
中日韓統一表意文字擴展區A

**中日韓統一表意文字擴展區A**（）係個Unicode標準，響Unicode版本3.0引入，一共有6582個中日韓統一表意文字，位置由U+3400到U+4DB5。

## 來源

*中國大陸
**《康熙字典》5357字（獨有1892字）
**《漢語大字典》5888字（獨有339字）
**G3：GB 7589-87 繁體版本：2391字
**G5：GB 7590-87 繁體版本：1226字
**G7：120字
**GS：新加坡漢字226字
*中華民國（台灣）
**T3：CNS 11643-1992 第三字面（原本係CNS 11643-1986第十四字面）新加入字元
**T4：CNS 11643-1992 第四字面
**T5：CNS 11643-1992 第五字面
**T6：CNS 11643-1992 第六字面
**T7：CNS 11643-1992 第七字面
**TF：CNS 11643-1992 第十五字面
*日本
**JA： Unified Japanese IT Vendors Contemporary Ideographs, 1993
*韓國
**K2：PKS C 5700-1:1994
**K3：PKS C 5700-2:1994
*越南
**V0：TCVN 5773:1993
**V1：TCVN 6056:1995

## 一覽

## 睇埋
*中日韓統一表意文字
*中日韓統一表意文字擴展區B
*中日韓統一表意文字擴展區C
*中日韓統一表意文字擴展區D
*中日韓統一表意文字擴展區E
*中日韓統一表意文字擴展區F
*中日韓統一表意文字擴展區G
*中日韓統一表意文字擴展區H
*中日韓統一表意文字擴展區I

## 參考


* Grafische Informationen des Wiki-Projekts decodeUnicode (z.&nbsp;T. deutsch)
* PDF des Unicode-Konsortiums (englisch; 1,62 MB)
中日韓統一表意文字擴展區C

**中日韓統一表意文字擴展區C**（）係個Unicode標準，響Unicode版本5.2引入，一共有4,149個中日韓統一表意文字，位置由U+2A700到U+2B730。

## 來源

## 一覽

## 睇埋
*中日韓統一表意文字
*中日韓統一表意文字擴展區A
*中日韓統一表意文字擴展區B
*中日韓統一表意文字擴展區D
*中日韓統一表意文字擴展區E
*中日韓統一表意文字擴展區F
*中日韓統一表意文字擴展區G
*中日韓統一表意文字擴展區H
*中日韓統一表意文字擴展區I
*中日韓統一表意文字擴展區J

## 參考


* unicode定義
河背街

**河背街**（）係香港一條行車馬路，響新界荃灣區荃灣市中心，由鹹田街開始，去到禾笛街交界，0.3公里長。

## 沿路路口
* 鹹田街
* 眾安街
* 川龍街
* 禾笛街

## 沿路建築
* 康睦庭園
* 天佑小學
* 荃灣聖芳濟中學
* 荃新天地

## 參考


*香港街道大廈詳圖（通用圖書有限公司出版）
中日韓統一表意文字擴展區D

**中日韓統一表意文字擴展區D**（）係個Unicode標準，響Unicode版本6.0引入，一共有222個中日韓統一表意文字，位置由 U+2B740到U+2B81F。

## 來源
*中國大陸：中華人民共和國公安部身份證系統人名同地名用字。
**G_CH：《辭海》1字
**G_IDC：公安部身份證用字3字
**G_IDCX：公安部身份證用字29字
**G_XC：《現代漢語詞典》4字
**G_ZH：《中華字海》39字
*台灣：中華民國教育部台語用字
**TB：CNS 11643-2007 第11平面24字（閩客方言用字）
*日本：
**JH：Hanyo-Denshi Program （）108字（日本經濟產業省人名同地名用字）
*UTC：Unicode technical report #45
**UTC：19字

## 一覽

## 睇埋
*中日韓統一表意文字
*中日韓統一表意文字擴展區A
*中日韓統一表意文字擴展區B
*中日韓統一表意文字擴展區C
*中日韓統一表意文字擴展區E
*中日韓統一表意文字擴展區F
*中日韓統一表意文字擴展區G
*中日韓統一表意文字擴展區H
*中日韓統一表意文字擴展區I

## 參考


* unicode定義
海壩街

**海壩街**（）係香港嘅一條行車馬路，響新界荃灣區荃灣市中心，由眾安街開始，去到大涌道交界，1公里長，當中大河道到鱟地坊一截已經變做行人路。

## 沿路路口
* 眾安街
* 川龍街
* 鱟地坊
* 大河道
* 路德圍
* 曹公街
* 大涌道

## 沿路建築
* 荃灣街市
* 荃立方商場（新中聯國貨有限公司舊址）
* 荃灣城市中心
* 荃灣官立中學
* 海壩街官立小學
* 荃灣潮州公學

## 參考


*香港街道大廈詳圖（通用圖書有限公司出版）
功樂道

**功樂道**（）係香港一條行車馬路，響九龍觀塘區樂意山，「U」字形，兩邊都駁康寧道，1.1公里長，有中密度住宅、學校同休憩設施，係區內其中一個中產聚居地。

## 沿路路口
*康寧道
*通明街
*康利道

## 沿路建築
*香港心理衞生會賽馬會大樓
*佛教沈馬瑞英護理安老院
*明泰大廈
*寧波公學
*凱德大廈
*富麗花園
*景興閣
*海天園
*功樂大廈
*碧麗苑
*慕光英文書院
*功樂道遊樂場
*林景閣
*金龍園
*鳯儀大廈
*金麗閣
*觀塘功樂官立中學
*觀塘浸信會

## 參考

*香港街道大廈詳圖（通用圖書有限公司出版）
茜發道

**茜發道**（）係香港一條行車馬路，響九龍觀塘區藍田晒草灣，由茶果嶺道開始，去到晒草灣遊樂場，1.2公里長。呢條路係麗港城居民來往港鐵藍田站主要路徑，上截係觀塘駕駛學院搞駕駛訓練嘅主要地點。

## 沿路路口
* 茶果嶺道

## 沿路建築
*迦南幼稚園（麗港城）／迦南幼兒園（麗港城）
*麗港城
*復康徑
*香港紅十字會雅麗珊郡主學校
*香港復康會藍田綜合中心
*藍田站（茜發道）專線小巴總站
*滙景花園
*港鐵藍田站
*啟思幼稚園（滙景花園）
*機電工程署茜發道車場
*茜發道網球場
*晒草灣遊樂場

## 參考

*香港街道大廈詳圖（通用圖書有限公司出版）
安善道

**安善道**（）係香港一條行車馬路，響九龍觀塘區牛頭角，由牛頭角開始，去到香港道教聯合會雲泉學校，0.3公里長，1960年代經已通車，舊時有安善村。

## 沿路路口
*牛頭角道
*安德道
*牛頭角上邨通道
*花園大厦停車場通道

## 沿路建築
*香港道教聯合會雲泉學校
*閩僑小學
*牛頭角上邨
*花園大厦
*聖公會基顯小學

## 參考

*香港街道大廈詳圖（通用圖書有限公司出版）
約翰一書

《**約翰一書**》（）指出信徒得救嘅喜樂係在乎確知得救，而保持呢種喜樂在乎同上帝相交，彰顯呢種喜樂在乎同人相愛。

## 簡介
作者：約翰
日期：80年
地點：以弗所
收信人：以弗所同亞西亞嘅教會

約翰一書有兩個主要目的，第一係鼓勵讀者同上帝同佢個仔耶穌基督保持親密嘅團契，第二係警告讀者唔好聽從嗰啲會破壞呢種團契嘅謬論。呢種謬論認為邪惡係因為同物質世界接觸而產生嘅，所以噉，上帝嘅仔耶穌唔可能係真人。呢啲假教師主張拯救係擺脫對今世生活嘅一切關懷，得救同道德生活嘅一切關懷，得救同道德生活或愛其他人並冇關係。

為反駁呢種言論，作者清楚指出耶穌基督係真實嘅人，同時強調一切信耶穌、愛上帝嘅人都一定要彼此相愛。

## 提要
# 序言（1章1-4節）
# 光明同黑暗（1章5節-2章9節）
# 上帝嘅仔女同魔鬼嘅仔女（3章1-24節）
# 真理同謬誤（4章1-6節）
# 愛嘅責任（4章7-21節）
# 得勝嘅信心（5章1-21節）
約翰二書

《**約翰二書**》（）係《新約聖經》裏面唯一寫畀女性嘅書卷，亦係篇幅較簡短嘅書信之一，可以寫喺使徒時代嘅一頁紙莎草紙上面。

## 簡介
作者：約翰
日期：80年
地點：以弗所
收信人：蒙揀選嘅夫人同佢嘅仔女

約翰二書係由一位「長老」寫畀「蒙揀選嘅夫人」同佢嘅仔女，可能係指某個地方教會同佢嘅會友。寫呢封信嘅目的係勸勉信徒彼此相愛，同時警告信徒提防假教師同佢哋嘅言論。

## 提要
# 序言（1-3節）
# 愛嘅重要性（4-6節）
# 提防謬誤（7-11節）
# 結語（12-13節）
約翰三書

《**約翰三書**》（）係《新約聖經》裏面最短嘅書卷，透露初期旅行傳道工人嘅動態。

## 簡介
作者：約翰
日期：80年
地點：以弗所
收信人：該猶

約翰三書係由一位「長老」寫畀一位名叫該猶嘅教會領袖。作者稱讚該猶，因為佢熱心幫助其他信徒；同時責備一個名叫丟特腓嘅人，因為佢想做教會領袖，不過唔行善。

## 提要
# 序言（1-4節）
# 稱讚該猶（5-8節）
# 責備丟特腓（9-10節）
# 推崇低米丟（5-8節）
# 結語（9-10節）
猶大書

《**猶大書**》（）係《新約聖經》唯一引用舊約次經經文嘅書卷，目的係警告假教師嘅謬理，鼓勵信徒竭力為真道爭辯。

## 簡介
作者：猶大
日期：67-68年
地點：耶路撒冷
收信人：喺巴勒斯坦地嘅信徒

猶大書寫作嘅目的係要警告嗰啲自稱為信徒嘅假教師，呢卷書嘅內容同彼得後書相似，作者鼓勵讀者繼續為上帝一次過傳授畀信徒嘅信仰爭戰。

## 提要
# 序言（1-2節）
# 假教師嘅性格、言論同滅亡（3-16節）
# 勸勉持守信仰（17-23節）
# 祝福（24-25節）
雲高爾

**雲高爾**（，）係荷蘭足球員、教練，執教過阿積士、巴塞隆拿足球會、阿爾克馬爾、拜仁慕尼黑、荷蘭足球代表隊同埋曼聯。

## 執教榮譽
* 阿積士：
** 荷蘭甲組足球聯賽聯賽冠軍：1993/94、1994/95、1995/96
** 告魯夫盾（荷蘭超級盃）冠軍：1992/93、1993/94、1994/95 
** 歐洲足協盃冠軍：1992
** 歐洲聯賽冠軍盃冠軍：1995
** 歐洲超級盃冠軍：1995
** 豐田盃（洲際盃）冠軍：1995
* 巴塞隆拿足球會：
** 歐洲超級盃冠軍：1997
** 西班牙甲組足球聯賽聯賽冠軍：1997/98、1998/99
** 國王盃冠軍：1997/98
* 阿爾克馬爾：
** 荷蘭甲組足球聯賽聯賽冠軍：2008/09
* 拜仁慕尼黑：
** 德國甲組足球聯賽聯賽冠軍：2009/10
** 德國盃冠軍：2010
** 歐洲聯賽冠軍盃亞軍：2010
* 曼聯
** 英格蘭足總盃冠軍：2015/16

## 出面網頁

* Louis Van Gaal Official Website 
* 
* 2014 FIFA World Cup Brazil™ - Coaches - VAN GAAL Louis - FIFA.com
西華路 (廣州番禺)

**西華路**（）係中國廣東省廣州市嘅南北走向馬路，喺番禺區南浦島西一村。南邊從未改名嘅Y字路口度開始，一直向北去到工業路嗰頭。

## 概要
全長505米，闊12米，雙向2車道。

## 名
其實呢條馬路係因為附近係西一村先至改咗噉嘅名

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* 工業路
* 未知道路

## 特色
同荔灣區嘅西華路唔一樣嘅係，呢條馬路主要都係一片城中村嘅地區，附近有好多大型嘅工廠響度，喺呢條路嘅南邊都係鄉下地方，人流方面都好少下。
彼得前書

《**彼得前書**》（）係耶穌十二使徒之一嘅彼得寫畀當時喺小亞細亞幾間教會嘅信。時間大約係公元60年。

## 簡介
作者：彼得
日期：64年夏天 
地點：羅馬
收信人：小亞細亞五個省分嘅信徒，以外邦信徒佔多數，混合猶太信徒。
 
彼得前書係寫畀散居喺亞細亞北部嘅基督徒，信裏面叫佢哋做「上帝嘅選民」。呢卷書主要目的係鼓勵為信仰受苦難同迫害嘅信徒。作者再次用耶穌基督嘅福音，佢嘅死、復活同再來嘅應許勸勉佢哋，使佢哋滿有希望。為咗噉，佢哋一定要忍受苦難，確信苦難係對佢哋信心嘅考驗，同埋會使佢哋喺「耶穌基督顯現嘅日子」得到賞賜。

作者唔單只鼓勵信徒點樣面對患難，同時亦勸告佢哋喺生活上表現出佢哋係屬基督嘅人。

## 提要
# 序言（1章1-2節）
# 提醒有關上帝嘅拯救（1章3-12節）
# 勸勉點樣過聖潔嘅生活 （1章13-2章10節）
# 患難中基督徒嘅責任（2章11-4章19節）
# 基督徒嘅謙卑同服務（5章1-11節）
# 結語（5章12-14節）
彼得後書

《**彼得後書**》（）屬於「大公書信」中最前寫成嘅第三卷。根據基督教傳統，基督教相信成書時間大概喺公元64年，即教會傳統認為彼得殉道（畀羅馬皇帝尼祿處決）嘅嗰一年。教會認為呢本書係耶穌十二使徒之一嘅彼得（原名西門）所寫。

## 簡介
作者：彼得
日期：66年
地點：羅馬
收信人：小亞細亞五個省分嘅信徒

彼得後書係寫畀早期嘅信徒，主要目的係糾正假教師嘅言論同佢哋喺教會裏面造成嘅腐敗現象。要解決呢啲問題一定要根據對上帝同對主耶穌基督有真正嘅認識，呢種知識係嗰啲曾經親眼睇見耶穌同聽聞佢教訓嘅人所傳授嘅。作者特別指出，嗰啲認為基督唔會再來嘅言論係錯嘅，基督之所以遲遲未來係因為上帝「唔願意一人沉淪，乃係要人人離棄佢哋嘅罪惡。」

## 提要
# 序言（1章1-2節）
# 上帝嘅呼召（1章3-21節）
# 假教師 （2章1-22節）
# 基督嘅再來（1章1-18節）
丫髻沙大橋

**丫髻沙大橋**（）係中國廣東省廣州市嘅一條橋，1998年7月23號喐手起，2000年6月26號落成通車。呢條橋橫跨珠江兩岸連接荔灣區同埋海珠區。

## 連接位置
呢條橋嘅兩邊都係同南環高速公路嘅兩邊接埋一齊。雖然話條橋經過丫髻沙島，但係冇匝道落去。

## 長度、闊度、高度
橋全長1084米，闊31.5米，雙向六車道。橋底高度34米。
白鵝潭風情酒吧街

**白鵝潭風情酒吧街**（），第個名係**廣州白鵝潭酒吧街**（）；簡稱**長堤酒吧街**（）；重可以嗌**長堤街**（）或**白鵝潭酒吧街**（），佢係中國廣東省廣州市嘅一條好出名嘅街。而呢條街喺荔灣區嘅芳村入面，西邊接住珠江隧道口東北邊嘅上市路，東邊接住洲頭咀隧道東北邊嘅信義路嗰邊，東北邊冇幾遠就係白鵝潭。呢條街既係芳村代表性嘅旅遊景區，又係成個廣州市入面，唯一一條經過市政府統一規劃咗嘅酒吧街。

## 敘述
呢條街有闊成7——8米嘅人行路。而馬路方面，全長1.3km，闊9米。附近有2,800㎡嘅音樂文化廣場，佢嘅樣就好似部帆船噉。成條街秉承咗歐洲嘅古典主義建築風情，其中每間酒吧有2——3層樓嘅歐陸風格建築，而且唔同屋都有唔同嘅特色，不過佢啲建築係既和諧又統一嘅。

## 特色
呢條街入面有露天清吧、演藝吧、火鍋城、川菜粵菜館、酒吧、旅店、賓館同停車場響度，重有高塔、鐘樓同水塔風車嘅獨特建築響度。

## 附近嘅交通
*碼頭：
*:芳村碼頭
*地鐵：
*:廣州地鐵1號線：芳村站
*巴士：
*:芳村隧道口站、芳村站

類:廣州街道
類:荔灣區
東沙橋

**東沙橋**（）係中國廣東省廣州市入面，連接荔灣區芳村同番禺區嘅一條橋。

## 連接位置
呢條橋連接廣州嘅南環高速公路同埋東新高速公路，喺荔灣區東塱嗰邊跨過珠江同番禺區嘅南浦島連埋一齊。

## 長度
橋長有862.3米，闊34.4米，雙向八車道（其中兩條車道係緊急通道），主航道通航淨高度33米。

## 落成時間
2005年10月28號開始喐手，2008年7月起好，2010年8月份通車。
王舒銳

**王舒銳**（，）係香港前女藝人，參選過2012年度香港小姐競選，落選之後返理大讀書，之後再入27期無綫電視藝員訓練班，畢業後加入無綫電視，主要拍電視劇，曾參演《愛·回家》嘅Emma，亦做過《安樂蝸》實習主持。佢喺2016年辭工，去光大控股做金融投資。

王舒銳響美國返嚟之後入咗中大東華社區書院會計學商學副學士學位課程畢業，之後升讀香港理工大學會計系，當時畀同學叫佢做「理大女神」。

## 演出作品
### 電視劇（無綫電視）

### 電視節目（無綫電視）

## 參考
 

## 出面網頁
* 2012香港小姐競選 - 王舒銳 Ivana Wong - 佳麗檔案 - tvb.com
曹思詩

**曹思詩**（，，），曾經用過藝名**曹卓榣**，係香港藝人，2009年出𡃁模寫真集，同年香港動漫節「ACG IMAGE GIRL大賽」攞埋冠軍，之後拍過廣告同MV女主角，之後改過個藝名，曾經入亞洲電視做女藝員，大約2013年過檔到無綫電視，讀完第27期藝員訓練班後做女藝員。

2014年，佢做J2行山節目《Go! Yama Girl》同《山系女行Yama Girl》其中一個主持，開始多人識。

2016年，佢同羅仲謙喺劇集《潮流教主》裏面嘅大膽戲份，成為網民熱話。

2017年，佢推出第二本寫真集，同第一本隔咗8年。

2019年11月1號，離開無綫電視。

2023年9月底，曹思詩宣佈息影。

## 演出
### 電視劇（無綫電視）
*2014年：《愛·回家》 飾 動漫節模特兒（第549集）、模特兒（第579集）、Natalie（第589、596集）、派對女子（第625集）
*2014年：《我們的天空》 飾 雜誌社職員（第1集）
*2015年：《天眼》飾 CID
*2015年：《水髮胭脂》飾 嘉賓（第3集）
*2015年：《愛·回家 (第二輯)》飾 學員
*2015年：《陪著你走》飾 Lam & Wong職員（第1集）
*2015年：《收規華》飾 妓女
*2015年：《張保仔》飾 四宮女
*2015年：《刀下留人》

### 電視節目
*2014年：《Go! Yama Girl》、《山系女行Yama Girl》（J2）

### 寫真集
*2009年：《一個人的初戀寫真集》
*2017年：《十大沙灘sexy on the beach》

## 參考
 

## 出面網頁
* 

類:前無綫電視女藝員

卓榣
土華

**土華**（華讀上聲，），舊底係廣東番禺縣嘅一條村，亦叫**土瓜**、**華溪**，係彬社二十四鄉之一。家時屬廣州市海珠區華洲街道。世居村民姓梁、譚、黃。

## 史
南宋末年，黃氏先祖由河南信陽遷入廣東南雄，約莫喺元代又由珠璣巷遷入土華，開闢阜豐里。跟住梁、譚兩個姓遷入，逐漸開闢高閭、崇善、東華、育賢、懷寧、紫氣同就道呢啲里坊。

清朝，屬番禺縣茭塘司。中華民國時期，屬番禺縣第二區茭塘司彬社鄉。1946年10月11號之後，屬廣州市。1951年屬新滘區。 1956年5月，撤區，改屬小洲鄉。1958年8月，屬新滘人民公社。1960年7月，跟公社屬海珠區。 1961年8月，跟公社改屬芳村區。1962年8月，跟公社改屬廣州市郊區。1984年1月，撤公社，改屬新滘區公所。1986年5月20號，改屬海珠區新滘公社。1987年，屬廣州市郊區新滘鎮。2002 年，屬華洲街道。

## 古蹟
;廟

;祠

 
;碑
*土華禁械鬥碑

## 交通
*巴士：45路、252路、270路、361路、468路、764路

## 攷
大金

**大金**可以係：
*金朝，正式國號**大金**，12世紀到13世紀存在嘅女真政權
*後金，正式國號**大金**，17世紀存在嘅女真政權
*大金縣，四川阿壩藏族羌族自治州轄下一縣。原名靖化縣（1936年起），1953年改成呢個名，1960年再改名做金川縣
*大金工業，日本工業公司
*陳大金‎，香港女演員
蘇丹 (稱呼)

**蘇丹**（阿拉伯文：**سلطان‎ Sulṭān**）係對伊斯蘭教地方阿頭用嘅稱呼，有「權力」同「統治」嘅意思，而由蘇丹統治嘅地方就會叫**蘇丹國**。

家陣得返呢啲地方有蘇丹：
*汶萊
*印尼
**日惹
*馬來西亞
**雪蘭莪
**登嘉樓
**吉打
**吉蘭丹
**彭亨
**柔佛
**霹靂
*阿曼
齋戒月

**齋戒月**（又譯**賴買丹月**，阿拉伯語：**مضان**）係伊斯蘭曆嘅每年第九個月，係伊斯蘭教徒行齋戒月習俗嘅月份，喺呢個月亦係真主阿拉頒佈《可蘭經》畀穆罕默德嘅月份，畀伊斯蘭教徒睇成最神聖嘅月份。
哈里發

**哈里發**（阿拉伯文：**خليفة‎ ḫalīfah/khalīfah**）係舊時哈里發國（阿拉伯帝國）嘅阿頭，亦係伊斯蘭教嘅阿頭。阿拉伯帝國滅亡後，哈里發呢個職位先後落入埃及馬穆陸克王朝同土耳其鄂圖曼帝國阿頭手上面。去到1924年，土耳其變做共和國，哈里發呢個職位畀總統凱末爾廢咗。
半島戰爭

**半島戰爭**係法蘭西第一帝國同埋由西班牙帝國、葡萄牙王國同大英帝國組埋嘅「反法同盟」打嘅一場仗，屬拿破崙戰爭其中一個部份，由1808年5月2號打到1814年4月17號，戰場主要係伊比利亞半島，所以後世就叫「半島戰爭」，最後同盟國打贏咗。

類:19世紀嘅仗‎
無錫地鐵

**無錫地鐵**係中國江蘇無錫嘅地下鐵系統，2014年7月1號開通頭一條線，而家暫時有97個站，長145公里。

## 車站通車路線同開放時間
*無錫地鐵1號線
*無錫地鐵2號線
*無錫地鐵3號線一期
*無錫地鐵4號線一期
*無錫地鐵S1號線

## 建設與規劃中線路

### 建設中線路

*無錫地鐵4號線二期
*無錫地鐵5號線一期
*無錫地鐵6號線一期
*無錫地鐵S2號線

### 規劃中線路

*無錫地鐵2號線東延
*無錫地鐵3號線北延
*無錫地鐵3號線南延
*無錫地鐵3號線支線
*無錫地鐵4號線三期
*無錫地鐵5號線二期
*無錫地鐵6號線二期
*無錫地鐵7號線
*無錫地鐵8號線

## 路線

### 到则2035年个全部路線

## 票價
無錫地鐵係按里程嚟計錢嘅，下面係價錢數：
八國聯軍

**八國聯軍**係日本、俄國、英國、法國、美國、意大利、德國、奧匈帝國喺1900年6月10號組成嘅以解救駐京使館人員名義侵入大清嘅聯合遠征軍。呢支聯合遠征軍組成嘅原因係1899年義和團運動爆發，義和團以「扶清滅洋」為宗旨，喺慈禧太后默許下開始喺6月20號同清軍圍攻外國駐北京使館。其中，日本派出嘅軍人最多，總共有2.5萬人。

1900年6月17號八國聯軍攻陷天津嘅大沽炮台。6月21號慈禧太后以光緒帝載湉嘅名義向英國、美國、日本、俄國、法國、德國、意大利、奧匈帝國等11國宣戰。7月14號八國聯軍攻陷天津。8月15號八國聯軍攻陷大清首都北京。八國聯軍唔單衹佔領咗北京，而且佔據咗天壇，佢哋將差唔多全部嘅陳設同祭器都攞走晒。八國聯軍重將司令部設喺嗰度，重喺圜丘壇上整支大炮，對住紫禁城。慈禧太后挾光緒帝出走，一直去到西安。

喺戰事期間，中國東南方各省違背中央政府嘅命令唔同外國開戰，史稱東南互保。

1901年9月7號大清政府被迫同英國、美國、日本、俄國、法國、德國、意大利、奧匈帝國等11國簽訂不平等條約《辛丑條約》，要繳交龐大賠款，中國完全淪為半殖民地半封建社會，並進一步加速大清滅亡。

## 睇埋
*《八國聯軍乃正義之師》，一本喺2021年出嘅書，觀點同而家中國官方將八國聯軍視作入侵中國嘅勢力相反

## 參考

類:俄羅斯戰爭
類:俄羅斯帝國

類:法國戰爭
類:英國戰爭
類:日本戰爭
類:大日本帝國
類:美國戰爭
類:大清戰爭
前330年

## 大件事
*波斯君主大流士三世畀自己嘅總督貝蘇斯殺害。

## 響呢年出世嘅人

## 響呢年死嘅人
人種

**人種**（Race），係人類學入面根據遺傳特徵（譬如膚色、基因）將人分成唔同種，譬如歐洲嘅高加索人、非洲嘅黑人、東亞嘅黃種人。

## 科學歷史
20世紀前科學家認為，人類用本質主義劃分（即必然特徵劃分）人種。不過二戰後20年，群體遺傳學研究發現新數據同模型可質疑以前理解，轉而以群體、特徵線等唔同方向研究。1990年代，基因體學同分支系統學研究中新出現嘅數據同模型令科學界對人類起源有新認識，令部份科學家轉而用「世系」而唔係特徵作為種族定義。然而人類歷史本質上，除咗宗教差別統治之外，多數都係由階級主義（如帝制）生成民族主義（如大漢、大和）同國家主義進行種族主義歷史進程，並以之引身出對外侵略同奴隸制。

### 生物學定義

### 人種同種族

自啟蒙時代，種族主義概念成為奴隸制根據，「低等」民族理所當然地成為「高等」民族奴役對象。種族差異被造成區近乎物種差異，對弱勢民族虐待而得到當時社會所接受。

過去種族主義者就會用膚色分出更「優秀人類」，由白人社會至上角度，次等為黃皮膚，同黑皮膚人種。由一種聽落較為科學，就近代針對血統純正方面，以遺傳疾病、生物特徵等先天缺陷同差異，區別當中「優秀人種」同「病人」。重有就係由（入侵種、種族優越論），同利益（資本剝削）動機。

而家各國成日有排外情緒，例如中國官方大搞排外仇日。好多時，已經變成一種人身攻擊民族中傷。人類以前，甚至重有過種族清洗。所以而家，國際算係和平時，多數人都企上道德高地，唱反歧視反法西斯，甚至要立法禁止人民種族歧視嘅言行（包括強調「人種」優越方面）。

### 人種社會
*泛民族主義
*泛日耳曼主義
*泛斯拉夫主義
*尼哥
*香蕉

## 相關

## 參考
民族學

**民族學**係人類學入面其中一條分支，專門研究各個族裔嘅資料，包括社會同文化上嘅特徵。研究民族學嘅人叫**民族學家**。
廣州圓路

**廣州圓路**（）係中國廣東省廣州市入面嘅其中一條一般嘅馬路，呢條馬路喺荔灣區東塱嘅沙洛村入面，成條馬路係東西走向。西邊從東沙大道最南邊嘅東沙港附近開始，一直向東去到沙洛渡口嗰頭。

## 概要
全長520米，闊16米，雙向4車道。

## 名
呢條馬路係因為附近有間廣州圓大廈響度先至改咗噉嘅名

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[東沙大道]]**
芳村碼頭

**芳村碼頭**（）係廣州一個客運碼頭，喺荔灣區芳村嘅白鵝潭風情酒吧街嗰邊。對面可以睇到白天鵝賓館、粵海關同南方大廈。呢度有過江渡輪可以去到大坦沙、黃沙同南方大廈、天字碼頭、大元帥府、中大北門、廣州塔、海心沙亞運公園嗰邊。呢條碼頭好多時畀芳村住嘅人嚟過河到荔灣、越秀、海珠、天河用。其中，珠江夜游啲船都喺呢度開始行。

## 航綫
游水泡

**游水泡**（）係一種可以充氣嘅圓環形水上玩具。有好多細路同後生男女仔成日喺游水嗰陣用佢嘅。

## 作用
游水泡嘅作用係將佢束喺條腰度跳落水就得。呢樣嘢重可以用嚟學點游水。重有個講法就係個肚噉解，啫係形容個人好肥。

游水泡喺水上遊樂園入面，成日都見到喺水上瀡滑梯度用嘅，用法就係一個人坐喺個環嘅中間，跟住對腳同對手放喺個游水泡嘅出面。有好多嘅游水泡係設計成重多個一管縫嘅品種，甚至重有2個或4個窿嚟畀啲人坐得舒服啲。

## 構造
游水泡係由2個同一曬士嘅平面塑料嚟整嘅，其中有個咀係用嚟裝氣嘅。每個平面層係用咗一嚿大嘅圓圈斬咗一嚿細嘅同心圓出去。而且佢嘅內外平面層都係撳實咗啲空氣入去。

## 其它游水泡嘅品種
喺其它嘅游水泡品種入面，重有專門整畀孲𤘅子用嘅腳版游水泡。

## 使用注意事項
*充氣之前先擰開個白嘅旋蓋，充滿嗮氣之後重要睇下個旋蓋係咪插得既啱又完全噉入嗮去，用嗰陣冇掹走個旋蓋。 
*如估細路用游水圈嗰陣，一定要有大人睺實。
*衝到一定氣嗰陣，充氣玩具會慢慢噉縮細個膨脹度。喺繼續玩之前一定要重新睇下充氣程度有冇去到飽和狀態。
*玩呢個玩具之前，一定要睇下四周圍或地下嗰邊，有冇啲尖嘅嘢響度。因為游水泡係唔可以掂得尖嘅嘢。
*兒童游水圈係唔可以畀≥2個細路去玩（因為好牙煙）。
*游水圈係唔啱任何年紀嘅細路：
*:一般嘅充氣游水圈凈係啱畀＞5歲嘅細路同成年用
*:冚唪唥嘅座式游水圈凈係啱畀2——4歲嘅細路用
*游水泡係唔可以用嚟救啲溺水嘅人
*游水圈唔可以喺游水池嘅深水區或天然嘅江、河、湖、海度用。（因為會搞單意外出嚟）

## 優勢同劣勢

### 優勢
*價錢比較平、圖好睇
*:成日畀啲潮流嘅後生男女仔同埋細路鍾意佢
*可以隨時充氣同攜帶
*:用嗰陣可以隨時喺游水池度吹出嚟玩 唔用嗰陣可以放嗮啲氣嚟收埋。

### 劣勢
*重量太輕
*:成日掟唔準
*抗壓能力差
*:好容易爛同埋漏氣
*塑膠表面一掂到水就變得好滑
*有一部分嘅游水圈係三無產品

## 同救生水泡嘅區別
下面呢個表格係攞咗救生水泡同游水泡嚟區分咗下：

## 出面網頁

* 游泳圈 百度百科
泡

**泡**係指液體入面冒出嘅氣體，日常生活中好常見，譬如汽水入面會有二氧化碳嘅泡，又或者瀑布滯落嚟撞擊水面都會產生好多泡。

## 睇埋
*泡沫
*番梘泡
阿爾拔圖基拿甸奴

**阿爾拔圖基拿甸奴** （，）係意大利一位足球員，而家由廣州恆大淘寶借咗去費倫天拿。佢之前去過意甲嘅大球會——博洛尼亞。呢位球員之前攞過意甲最佳青年球員，意大利足球先生同意甲年度最佳球員。

## 攞過嘅獎
;足球會
*歐洲冠軍盃：2006-2007 AC米蘭
*歐洲超級盃：2007 AC米蘭
*世界冠軍球會盃：2007 AC米蘭
*中國足球超級聯賽：2014 廣州恆大

;國家隊
*歐洲青年錦標：2004 意大利U-21國家隊
*世界盃：2006 意大利國家隊

;個人
*意甲年度最佳新人：2004
*意甲年度最佳球員：2005

## 出面網頁
五部曲

**五部曲**（**Quintet**），又叫**五重奏**，係指由五個部份組成嘅樂曲。

## 種類
*銅管五部曲
*木管五部曲
*弦樂五部曲
*鋼琴五部曲

## 睇埋
*政改五步曲（留意香港政府係用「步」字而唔用「部」字）
饅頭

**饅頭**係種中式蒸包，用麵粉溝水發酵再蒸成，有圓形有長方形，有甜有鹹，但係入邊無餡無肉。係中國北方人嘅主餐。

饅頭亦可以炸香佢，點煉奶食。
壽桃包

**壽桃包**係蓮茸包嘅一種，可以分做**壽桃**同**壽包**。

*壽桃：粉紅色嘅包身就好似蟠桃一樣，紅事（喜慶場合，好似生日宴會）用。
*壽包：喺喪事（白事）後解穢酒用，色白，冇紅印。

而喺傳統嘅稱謂上，用喺壽宴嘅壽桃包叫「壽桃」；用喺白事嘅叫「壽包」，分得好清楚。但時至今日，香港嘅酒家業界，乃至普羅大眾，已經撈亂兩者嘅稱呼，將兩者都簡稱做「壽包」。

## 點心版
作為香港茶樓點心，壽桃包通常係白色包身，更日益進步似桃形狀（中間佔半長度有微微直紋，包身一邊成尖細狀），頂部表面為淺粉紅色。有啲茶樓嘅版本，除蓮蓉餡外更有咸蛋黃。
 
有啲點心專門店嘅小壽桃包只有蓮蓉餡而無咸蛋黃，大壽桃包先有咸蛋黃。
韓式餃

**韓式餃**，韓國人叫**饅頭**，係韓國式嘅餃，可以放湯滾熟又或者煎熟，通常用肉同菜做餡，亦可以加埋泡菜或者粉絲等其他配料。
拉麪

**拉麪**係中國式嘅麪，要將麪粉團重覆拉長摺埋變成麪條，所以叫拉麪。

## 睇埋
*拉麪 (日本)
*蘭州拉麪
拉麪 (日本)

**拉麪**（日文片假名：，亦可寫做**老麪**、**柳麪**），係日本式嘅麪，並唔似中國式拉麪用手拉麪條，而係用刀切，通常放湯食。

大路口味有豉油（醬油）、豬骨（豚骨）、麪豉（味噌）、鹽味同地獄（辣味）。

## 睇埋
*烏冬
水𦢊

**水𦢊**（），又叫**水泡**（）係表皮同真皮之間積聚體液嘅現象，通常因為擦傷、燙傷、凍傷、接觸化學品又或者細菌感染而搞成。

## 音，字
『水泡』嘅讀成 ， 呢個音亦成街聽到，係白讀，似英文 POP 澉讀。 嘅本字好可能係「𦢊」，其《廣韻》嘅解釋係啲肉凸咗出嚟（肉胅起），而反切音為「北」(p)「角」(ok)，意、音同粵文一至。 而「泡」本字有另一個講法係「噗」，不過就無法考證。

## 攷
西堤碼頭

**西堤碼頭**（；）；之前嗌過**西堤聯興碼頭**（「興」字讀平聲，；）嘅名；佢係廣州一個客運碼頭，喺荔灣區嘅南方大廈同粵海關附近。隔籬冇幾遠有個沙基慘案紀念碑同塔影樓響度。呢度有過江渡輪可以去到芳村、金沙洲同南方大廈、天字碼頭嗰邊。呢條碼頭唔單止有珠江夜遊，重有好多輪渡去到第個碼頭都得。

## 史

其實呢個碼頭喺1921年起，嗰時係嗌「西堤聯興碼頭」嘅名。最初呢個碼頭係一個杉木嘅碼頭仔，而航線方面凈係得條去河南嘅同安街嗰邊。喺舊時，珠江南北交通航線已經有機動艙船開始行，而呢個碼頭就係廣州入面最早有機動輪渡嘅其中一個碼頭。雖然話碼頭到咗1977年先至整大到有1000幾平方米咁大，但係到咗1990年代，佢重係成個廣州入面，面積最大嘅碼頭。

## 樣
而家呢個碼頭同之前嘅碼頭嘅樣差咗好遠，個樣係用咗兩嚿白帆撐高咗，從好遠嘅地方望過去似部帆船噉。

## 航綫

## 附近嘅建築同景點
*中山大學孫逸仙紀念醫院
*親水平台（長堤）
*長堤大馬路
*沿江西路
*大同酒家
*沙基慘案紀念碑
*白天鵝賓館
*粵海關
*塔影樓
*南方大廈
*沙面

## 攷
* 见证广州历史变迁的八大古码头
烏冬

**烏冬**（，）係日本式白色嘅麪，麪身比較粗，色水白淨，通常放湯食。

## 睇埋
* 拉麪 (日本)
* 日式炒烏冬
粵海關舊址

（），簡稱**粵海關**（），第個名係**大鐘樓**（），佢係中國廣東省廣州市入面嘅其中一棟近現代重要史迹同代表性嘅建築，喺荔灣區沿江西路，附近就係沙基慘案紀念碑同西堤碼頭。呢個海關喺1685年嗰陣同江海關、津海關挾埋一齊，叫「清朝三大海關」。1993年8月，呢棟嘢俾廣州市人民政府公佈為廣州市文物保護單位；2006年05月25號重俾國務院批准咗，列為第六批全國重點文物保護單位。

## 敘述
而家睇到嘅粵海關大樓係喺1916年起好嗰棟，因為舊嘅大樓喺1913年拆咗。家陣嘅粵海關係由英國建築師大衛迪克按返歐洲嘅古典建築樣嚟設計，華昌工程公司嚟負責起，喺1916年5月起好。棟樓有4層樓高，挾埋鐘樓就有31.85米高，建築面積442l平方米，鋼筋混凝土嘅框架結構。而樓頂嘅大鐘喺1915年開，佢重係而家中國內地歷史上最長嘅英制全機械傳動式立鐘。近排由於大鐘行嘅時間太耐，重有啲零部件出現咗嚴重嘅磨損現象，搞到大鐘時間出現咗好大嘅誤差，所以政府就將個大鐘維修咗兩次，恢復返準確時間。

## 史
喺1685年（康熙二十四年），清政府就起咗中國嘅第一批海關，分別喺廣東、福建、江蘇同埋浙江，其中粵海關就整咗喺而家嘅廣州天字碼頭附近。

到咗19世紀嘅後期，由於中國爆發咗兩次鴉片戰爭，廣州俾英法聯軍霸咗之後，粵海關就俾啲鬼佬睺住。嗰時沙面島屬租界，方便畀啲鬼佬辦公務，就喺而家嘅六二三路附近，起咗棟有2層樓高嘅粵海關稅務司公署。結果大樓經過幾次重新裝修之後，重係因為火燭燒冧嗮，後嚟決定喺附近重新起過辦公點，即係而家嘅「大鐘樓」。

咸豐十年（1860年），粵海關稅務司就喺而家嘅粵海關址度正式起咗棟公署（外界話呢棟嘢係「洋關」）。到咗民國三年（1914年），粵海關大樓開始逳手起，民國五年（1916年）起好。呢棟大樓落成早過1927年嘅上海江海關大樓同埋1924年嘅武漢江漢關大樓啲。

1925年4月，粵海關嘅建築相就送咗去美國建築技術賽會度擺展覽。

2006年9月12號，廣州海關嘅辦公地點正式搬走，搬咗佢天河嗰邊。而凈低嘅粵海關大樓，大門上面嘅「廣州海關」四字移咗去珠江新城嗰邊。而海關總署喺2007年2月嗰陣就經過咗國務院嘅批准同答復，之前廣州海關嘅大鐘樓就起成中國海關博物館分館。而呢個工程喺2007年8月搞掂。喺2007年12月28號重向公眾適時對外開放。

## 附近交通
*廣州地鐵：
*:6號線、8號線：文化公園站
*廣州水上巴士：
*:S1、S2、S4、S6：西堤站
*巴士同電車：
*:文化公園站、南方大廈站

## 相關書籍
*馬英明《粵海關史述評》，廣東廣州，廣州航海高等專科學校航海文化研究所，2006年12月
*李金明《清代粵海關嘅設置同關稅徵收》，福建省廈門市，廈門大學歷史研究所，1995年4月

## 連出去
*清粤海关　一口通商成天子南库，两度战火失财富大门

類:廣州建築
類:荔灣區
六藝

**六藝**係中國儒家文化入面要學識嘅六範專長，喺西周嘅《周禮》有提及過，包括：禮、樂、射、御、書、數。

*禮，即係禮儀，可以分做五禮
*樂，即係音樂，可以分做六樂
*射，即係射箭，可以分做五射
*御，即係揸馬車，可以分做五御
*書，即係識字，可以分做六書
*數，即係數學，可以分做九數

漢代之後，六藝有時亦會指六經。
五禮

**五禮**係中國西周時代《周禮》提到嘅五種禮制：
*吉禮 
*凶禮
*軍禮
*賓禮
*嘉禮

## 睇埋
*三書六禮
六樂

**六樂**係中國西周時代《周禮》提到嘅六種音樂：
*雲門
*大咸
*大韶
*大夏
*大鑊
*大武
五射

**五射**係中國西周時代《周禮》提到嘅五種箭術：
*白矢 
*參連
*剡註
*襄尺
*井儀
五御

**五御**係中國西周時代《周禮》提到嘅五種揸馬車技術：
*鳴和鸞 
*逐水曲
*過君表
*舞交衢
*逐禽左
馬車

**馬車**係用馬拉嘅車，可以用嚟打仗，亦可以做代步交通工具。

古時中國六藝入面嘅「御」，即係揸馬車，係一範專長。
周禮

《**周禮**》，又叫《**周官**》，係中國周代一本書，相傳係周公寫，通過介紹周代官制，描繪出儒家對理想社會嘅構思，同《儀禮》、《禮記》夾埋叫「三禮」。

《周禮》提到嘅六藝，係儒家文化入面要學識嘅六範專長。
星海音樂廳

（）係中國廣東省廣州市嘅其中一間大型嘅音樂廳。呢間樂廳喺越秀區二沙島度，1998年3月3號起好，1998年6月13號正式開放。而家係中國內地規模最大、設備最先進嘅多功能國際音樂廳。

## 名

呢間樂廳係為咗紀念喺中華民國時期、廣東出身嘅出名音樂家——冼星海而起嘅名。

## 場館
*佔地面積：14000平方米
*建築面積：18000平方米
*1979個座位嘅演奏廳
*:交響樂演奏廳：1518個
*:室内樂演奏廳：461座
*100個座位嘅視聽欣賞室
*4800平方米嘅音樂文化廣場

## 建築設施
### 交響樂演奏廳

交響樂演奏大廳係音樂廳嘅主體，佢重係家陣中國內地最大嘅純自然聲演奏廳。喺綜合聲學指標方面，係達到國際一流嘅專業交響樂廳標準，同時重結合咗呢個廳嘅規模而設計；而觀眾席方面，就好似個山谷嘅梯田噉，有堂座、廂座、樓座同廊座，挾埋一共有1500個座位，雖然話唔同座位，角度都有唔同，但係去到邊個座位都好，收到嘅音頻都係基本一樣嘅，而且混響嘅時間凈係得1.8秒。廳堂嘅跨度有80米，喺大廳頂重吊住卌幾隻玻璃鋼調音體；喺舞臺嘅正上面，重有喺捷克引入嚟嘅管風琴，佢重係而家成個東南亞入面，最大嘅巨型管風琴。而個管風琴有40噸重、闊14米、高9米、深5米，差唔多有3層樓咁高。入面重有成7000條樂管響度，既有金屬管，又有木製管；而最大嘅樂管重可以畀一個成年人鑽入去；而最細嘅重幼過支筷子，而佢嘅演奏效果方面，同一支大型交響樂隊差唔多。

注意，星海音樂廳入面係會屏蔽嗮所有嘅手機信號，喺演出嗰陣，主辦單位就會撳掣來屏蔽。

### 室內樂演奏廳
室內樂演奏廳係有國際水準嘅演奏廳，而呢個廳嘅牆度裝咗一條有多種模式調節嘅幕簾同29部吸音轉體，重有演奏台、音控室、放映室、休息廳等設施，由於呢個廳係通過電腦來調節室內嘅聲學性質，所以佢唔單止可以用喺室內嚟搞室內樂、重奏、獨奏、獨唱外，重可以辦單、雙、三人舞演出、獨幕劇表演等好多種唔同樣嘅演出以及音樂講座、播電影呢啲噉嘅嘢。而呢間廳入面有460個座位咁多。

### 音樂錄音室
星海音樂廳嘅音樂錄音室係華南地區第一間、亦係目前爲止唯一一間48聲軌道嘅數字錄音室。佢有分期分軌錄音嘅強吸聲錄音棚，可以針對演奏廳入面嘅自然混響聲場、來錄低聲樂或器樂嘅現場實況，入面重有DVW四訊道數位現場錄影系統同埋數位非線性嘅電視編輯系統，可以喺現場度整DVD同埋VCD、CD。

### 圖書資料中心
星海音樂廳嘅音樂圖書資料中心係結合咗視、聽、讀呢三種服務功能嘅專業音樂圖書館，佢嘅主要任務係收集啲世界音樂資料、以及國際音樂信息；重提供埋信息諮詢服務。佢重收藏咗世界優秀音樂作品嘅音像資料、樂譜同埋相關嘅音樂書刊，演出劇嘅珍藏紀念品。

## 樂器
為咗滿足世界級嘅交響樂團同演奏家嘅表演，星海音樂廳重配置咗兩部喺德國出嘅Steinway鋼琴、兩部奧地利出嘅Bosendorfer鋼琴、一部日本出嘅Yamaha鋼琴、以及美國出嘅一部馬蓮巴琴、一部豎琴同一套定音鼓。

## 出面網頁

* 星海音樂廳官方網站
* 星海音樂廳建筑與設施介紹
* 星海音樂廳的歷史
* 廣州星海音樂廳——琴韻悠揚響羊城

類:廣州嘅戲院

類:二沙島
廣東省中醫院

，又嗌或，係中國廣東嘅省級三甲醫院機構，1933年成立，有5間總院同3間門診部。佢係中國近代史入面，其中一間最早嘅中醫醫院，有「南粵杏林第一家」嘅名。

## 史
### 成立初期
*1913年2月，廣東中醫中藥兩界人士整咗廣東嘅九大善堂力量出嚟，就傾係咪喺廣東度辦省中醫中藥學堂，結果喺1913年就成立咗中醫藥學校省港籌備處。

*1924年，廣東中醫專科學校正式開學。結果為咗方便畀啲學生去實習，喺1933年9月份就成立咗廣東中醫院。

### 抗日戰爭時期
*1938年，抗日戰爭期間，廣州淪陷，醫院俾日軍霸咗，搞到間學校搬咗去香港。
*1944年，雖然話中醫專科學校準備喺韶關復課，但係由於日軍喺度搞搞震就冇繼續辦落去喇。
*1945年8月15號抗日戰爭勝利之後，醫院就變做省婦幼保健院一直到1949年前，由於國民黨嘅軍隊迫到去臺灣，間醫院就恢復返之前嘅廣東中醫院嘅名。

### 中華人民共和國成立初期
*1953年，醫院改為國有醫院，重改名嗌**廣東省中醫實驗醫院**。
*1956年，廣東中醫專科學校喺原嚟嘅基礎上，就開搞咗間廣州中醫學院（而家係廣州中醫藥大學），而中醫實驗醫院就變咗廣州中醫學院嘅附院。
*1958年，醫院正式改名嗌**廣東省中醫院**。

### 文化大革命後期
*喺1973年嘅廣東省中醫院成立卌週年嗰陣，醫院俾上級批準咗，起咗棟6層樓嘅住院大樓同埋輔助科室嘅附樓。而呢間醫院有史以嚟嘅第一棟住院大樓直到1975年先至起好。雖然話嗰時好難出糧，但係嗰代人有無私奉獻嘅精神。

### 改革開放之後
*1983年，醫院成立50週年。醫院正式開始搞運行機制改革，重推出咗一系列嘅服務措施，例如喺門診度病人可以揀醫生，開夜診、午診、優診、速診、星期日診等，就係噉加咗好多嘅門診量。
*1986年，總院嘅新門診樓已經起好。
*1987年，醫院嘅門診量第一次超過一百萬。
*1988年，下塘門診部成立。
*1990年，天河門診部成立。
*1992年初，總院住院部1號樓開始營運
*1992年5月，同日本一齊合作搞嘅廣東高野大腸肛門病防治研究中心正式開檔。
*1992年10月，醫院俾人評選咗去全國第一批三級甲等醫院。
*喺1993年嘅醫院成立60週年嗰陣，重入選埋「全國示範中醫院」。
*1994年，羅沖圍門診部成立。
*1997年，二沙島分院已經起好嗮重開放咗。
*1999年，醫院入咗選「全國百佳醫院」。

### 21世紀
*2002年，廣州市慈善醫院已經起好，入咗去廣東省中醫院度，變咗做廣東省中醫院芳村分院；嗰年重同珠海市中醫院合併咗。
*2003年7月，廣東省中醫院29層樓高嘅新門診住院綜合大樓開放。
*2007年，廣東省中醫藥科學院成立，同年亦開放咗大學城分院。

## 院區
*大醫院：
*:總院：廣州市越秀區大德路同海珠路嘅交界東北邊附近
*:芳村分院：廣州市荔灣區芳村嘅荔海街（黃大仙嘅北邊）
*:二沙島分院：廣州市越秀區二沙島嗰邊，東邊靠住蒲澗街；南邊靠住大通路；西邊靠住菊湖街；北邊靠住晴瀾路。
*:大學城分院：廣州市番禺區大學城嘅內環西路嗰邊，對面有個文化廣場。
*:珠海分院：珠海市香洲區景樂路同園林路嘅交界西北邊。
*門診部：
*:下塘：廣州市越秀區麓景西路，廣州廣播電視大學東門斜對面。
*:天河東：廣州市天河區天河東路東邊，天河東路～天河路隧道南邊出口附近，隔籬係海欣街。
*:羅沖圍：廣州市白雲區增槎路，富力半島花園東北三門斜對面。

## 攞過嘅稱號
*三級甲等醫院
*全國示範中醫院
*全國百佳醫院

## 睇埋
* 廣東省婦幼保健院
* 廣州中醫藥大學

## 參攷
* 南粤杏林第一家——前进中的广东省中医院
* 广东省中医院——历史沿革
* 广东省中医院珠海医院主页

類:廣州中醫藥大學
張融

**張融**（），字**思光**，係南北朝文學家兼書法家，吳郡吳縣人，先後做過劉宋北中郎參軍同南齊齊高帝蕭道成幕府。
射箭

**射箭**，又叫**箭術**，係用弓將箭射出嘅技術，舊時用嚟打獵、打仗，而家已經發展成運動。